
AUCTOR. 


PRCOSlCTJlt 


p^iiae  eunt,  quae  animum  ad  elaborandae  discertatio- 
nes possint  impellere,  necessitates:  prima  extrinsecus, 
altera  ex  libera  quasi  rei  ipsius  voluntate  profecta.  Ve- 
rum tamen  juvenilibus  viribus  laude  dignum  aliquid  effici, 
quis  est,  qui  nesciat,  quam  sit  difficile;  scientiam  autem 
illam  sublimem  atque  divinam  externis  tantummodo  vin- 
culis coercere  minime  decet  ne  tironem  quidem. 

Itaque  etsi  in  hoc  opusculo  nihil  aliud  mihi  fuit 
praestandum,  ac  ut  aliorum  et  experientissimorum  qui- 
dem medicorum  sententias  undique  colligerem,  et  quae 
est  adhuc  mea  facultas  debilior,  optima  ratione  referrem: 
fieri  tamen  non  potuit,  quin  observationes  istae  quoque, 


quibus  perpaucis  ipse  sim  gavisus,  iu  eligenda  et  com- 
ponenda materie  duces  mihi  fueriut. 

Benevolentiae  lectoris,  si  quem  invenerint,  has  pa- 
gellas velim  commendatas. 

CAP.  I. 

SYNONYMA, 

, ffectio  orthopnoica  (B  a i 1 1 o u),  Angina  sfrepitosa 
(Ghisi),  Jlorbus  truculentus  infantum,  Cynanche  trachea- 
lis (Cullen),  C.  stridula  (Crawford),  Suffocatio  stridula 
(Home),  Angina  membranacea*  s.  polyposa  (Michaelis), 
A.  suffocativa,  ^A.  s^rangulatoria,  A.  exsudatoria  (Hufe- 
land).  Tracheitis  infantum  (Albers),  Diphtheritis  tra- 
chealis (Bretonneau),  Pharyngolaryngitis  pseudomem- 
branacea  (Guersent),  Empresma  Bronchlemmitis  (Ma- 
son  Good),  Laryngitis  exsudativa,  Laryngostasis  infan- 
tum. — Hautige  Braune,  Hautbraune,  pfeifeude  Braune, 
Stickbraune,  Hiihnerweh,  Spechhals. 

Home  morbo  nomen  Group  imposuit,  quo  lingua 
scotica  compressio  quaedam  designatur, 

CAP.  II. 

MORBI  DESCRIPTIO. 

Plurimi  autores,  qui  de  laryngostasi  exsudativa  disse- 
ruerunt, hujus  morbi  periodos  quasdam  discernere  conati 
sunt.  Hoc  modo  illi,  qui  morbum  aestimarunt  phlogisti- 
cum,  stadium  invasionis  vel  prodromorum,  inflammationis, 
purificationis  posuerunt.  (Home,  Coelis.)  Alii,  exsudati 

formationem  singulare  morbi  momentum  habentes,  stadium 
invasionis,  exsudationis,  suffocationis  dignoscunt.  Schoenr 
lein  distinguit  stadium  intermissionis,  in  quo  inter  sin- 
gulos impetus  intervalla  adhuc  libera  observantur;  stadium 
remissionis,  ubi  quidem  illa  intervalla  adsunt,  tamen  unum 
vel  alterum  reactionis  signum,  praecipue  febris  et  tussis, 
perdurat;  denique  stadium  exsudationis,  morbi  quasi  fa- 
stigium. 

Apparebit  autem  ex  morbi  descriptione,  decursum 
ejus  ita  irregularem  esse  el  varium,  ut  rarissime  tam  di- 
stinctas periodos  statuendi  occasio  sit  data* 

Morbus  vario  modo  incipit.  Persaepe  omnes  pro- 
dromi absunt,  puerique,  antea  perfecte  sani  et  integri,  sub- 
ito vehementiore  morbi  impetu  corripiuntur;  nonnunquara 
autem  prodromi,  plus  vel  minus  distincti,  laryngostaseos 
eruptioni  antecedunt. 

Illic  scilicet  pueri  repente  dolorem  in  larynge  accu- 
sant, singularis  vocis  mutatio  (vox  sic  dicta  crouposa,  de 
qua  posterius)  et  insignis,  acutus  strepitus  in  respiratione 
et  tussi  auditur;  simul  plerumque  dyspnoea  adest  et  febris 
vel  eretbica  vel  synocbalis:  in  quo  symptomatum  coni- 
plexu  nihil  dubii  de  morbi  natura  esse  potest. 

Sin  autem  morbus  prodromis  praenuntiatur,  jam  illae 
partes,  quae  postea  laryngostasi  corripiuntur,  morbose 
affectae  sunt,  aut  corporis  perturbatio  quaedam  cernitur, 
qualis  morbis  acutis  nondum  evolutis  peculiaris  est.  De- 
nique laryngostasi  exsudativae  stomatitis,  amygdalitis  vel 
pharyngitis  erythematosa  praegreditur. 

Quod  attinet  primum,  tussis  magis  vel  minus  vehe- 
mens, persaepe  jam  raucitate  quadam  insignis,  coryza, 
sternutatio  frequens,  lacrymarum  stillicidium,  capitis  do- 
I/r,  noimunquam  etiam  febris,  quae  febris  catarrhalis 

characterem,  i.  e.  erethicum,  habet,  comparet;  infans  jam 
hac  in  morbi  periodo  interdum  dolorem  in  cervicis  re- 
gione, si  caput  revertitur,  accusare  dicitur,  uti  Ram- 
pold(l)  adnotat,  aliique  autores  docent,  foetorem  oris 
et  urinam  pallidam,  album  sedimentum  deponentem,  jam 
plures  dies  Iaryngostasi  anteire.  Maximas  suspiciones 
horum  symptomatum  raucitas  et  aspera  tussis  movet  et 
quisque  medicus  expertus  monet,  ut  his  signis  umquam 
conspectis  aegrotus  attentissima  cura  observetur,  ippriaps 
si  aliis  ex  causis,  e.  g.  ex  Iaryngostasi  exsudativa  antea 
superata,  contagione  etc.,  periculum  imminens  sit  suspi- 
candum. 

Persaepe  autem  haec  symptomata,  quae  organorum 
respirationis  affectionem  indicant,  absunt  et  totius  corpo- 
ris perturbatio,  capitis  dolore,  anorexia,  lusus  taedio  et 
fuga,  tristitia  quadam  et  animi  demissione,  febri  vel  le- 
vioribus spasmi  phaenomenis  significata,  conspicitur.  Non- 
imnquam  etiam  dyspnoea  solum  laryngostaseos  imminen- 
tis signum  est,  quae  magis  magisque  augetur,  et  longiore 
vel  breviore  temporis  spatio  praeterlapso,  laryngostasis 
evoluta  apparet.  Heusinger  puerum  quendain  narrat 
perfecte  sanum  inter  coenam  vespertinam  subito  palluisse, 
tremere  incepisse  et  nocte  subsequente  Iaryngostasi  exsu- 
dativa tam  vehemente  correptum  esse,  ut  tempore  matu- 
tino jam  morbo  succubuerit. 

De  stomatitide  et  pharyngitide  morbo  nostro  praegre- 
dientibus  plerumque  autores  Francogallici  referunt;  quin 
etiam  Andral  haec  symptomata  prodromos  frequentissime 
obvios  adnotat,  quod  quidem  nostris  in  regionibus  non 
probari  videtur,  qua  de  causa  Rampold(2)  putat,  haec 


(1)  1.  c.  pag.  153. 

(2)  1.  c.  pag.  153. 

signa  diphiheritica  illic  magis  a loci  conditionibus  et  ge? 
nio  gastrico  pendere. 

Spatium  horum  laryngostaseos  prodromorum,  qui  se« 
eundum  Guersent(i)  in  vera  affectione  crouposa  nun- 
quam abesse  dicuntur,  varium  est  et  viginti  quatuor  horas 
usque  ad  plures  dies  explere  potest 

Primus  morbi  impetus  plerumque  nocte  et  quidem, 
uti  videtur,  saepius  post  mediam  noctem  accidit.  Puer, 
qui  plus  vel  minus  integer  cubitum  discessit,  repente  dys- 
pnoea vehemente,  ita  ut  suffocationis  sensum  habeat,  et 
tussi  acuta  cum  crepitante  vel  6ibilante  respiratione  e 
somno  excitatus  in  lecto  erigitur.  Hic  impetus  autem 
saepissime  intermittit,  puer  rursus  somno  capitur,  sed 
dimidia  vel  una  hora  post  iterum  tussi  et  dyspnoea  ex- 
suscitatur, quo  modo  complura  intervalla,  inter  quae 
somnus  plus  minus  arctus  puerum  complectitur,  existere 
possunt.  Morbus  ipse,  ex  uno  illorum  impetuum  evolutus, 
aut  decursum  remittentem  habet,  aut  characterem  illum 
intermissioni  peculiarem  per  longius  breviusve  temporis 
spatium,  nonnunquam  etiam  per  totum  mali  decursum  ob? 
tinet  (laryngostasis  exsudativa  intermittens,  a Jurine, 
Schoeni ein  aliisque  descripta).  Si  res  ita  se  habet, 
intervalla  perfecte  lucida  sunt  et  Heim(2)  narrat,  se  la- 
ryngostasin  intermittentem  pueri  curasse,  qui  in  intervallis 
ludendo,  uti  solitus  esset,  delectatus  sit  nec  ullum  prae? 
sentiae  morbi  tam  periculosi  vestigium  ostenderit.  Sin 
morbus  remissionis  characterem  prae  se  fert,  intervalla 
quidem,  sed  impura  et  turbata  sunt,  in  quibus  vocis  rau- 
citas, tussis  sicca  et  nonnunquam  reactio  febrilis  perstat. 
In  ultima  laryngostaseos  ad  aegroti  perniciem  tendentis 


(1)  1.  c.  pag.  265. 

(2)  1.  c,  pag,  240. 

periodo,  i*  e.  in  pOralySeos  stadio,  symptomata  status 
adynamici  et  iyphosi,  nobis  postea  describenda,  locum 
tenent* 

Ex  his  aduotationibus  laryngostaseos  exsudativae  syra- 
ptomatologiam  exhibentibus  apparet,  illam  totius  morbi 
divisionem  in  stadium  intermissionis,  remissionis  et  para- 
lyseos,  uti  ab  111.  Schoenlein  facta,  maxime  esse 
probandam,  quamquam  non  omittendum  est,  mortem  jam 
in  priore  morbi  spatio,  antequam  exsudatum  factum  sit, 
incidere  et  exsudatum  persaepe  jam  lft  primo  morbi  im- 
petu formari  posse,  ita  ut  priora  stadia  fere  nulla  esse 
videantur. 

In  illis  symptomatibus,  quae  Iaryngosfasi  exsuda- 
tivae peculiaria  sunt,  exponendis  exemplum  sequar,  quod 
Canstatt  et  Andral  dederunt,  qui  symptomata  ad  loci 
et  totius  corporis  reactionem  adtinentia  describunt* 

Peculiari  modo  vox  parvi  aegroti  alterata  auditur,  et 
hoc  signum  saepissime  primum  eos,  qui  circum  aegrum 
versantur,  in  puerum,  quomodo  se  habeat,  attentos  facit. 
Initio  vox  paululum  modo  rauca  est,  tum  distinctionem 
induit,  difficillimam  illam  descriptu  vel  cum  alio  quodam 
sono  comparatu,  quam  tamen  semel  tantum  percipere  te 
oportet,  ut  eatn  semper  cognoscas.  Collata  est  cum  galli 
cantu,  canis  gannitu  eoque  sono,  qui  ex  tuba,  qua  pueri 
tituntur,  sonat.  In  posteriore  morbi  spatio  vox  persaepe 
prorsus  tollitur,  ita  ut  aegrotus  vix  susurrare  possit* 

Pari  modo,  ac  vox,  respirationis  sonus,  qui  ex 
Spiritu  glottidem,  tracheam  et  bronchia  perflante  oritur, 
apertas  et  lucidas  distinctiones  ostendit.  In  exspiratione 
nempe  et  inspiratione  anhelitus  quidam  et  sibilus  auditur; 
inspiratio  plerumque  est  longior  exspiratione  et  sibilans, 

haec  brevior  illa:  quae  rafio  quidem,  ut  Albers(l)  do- 
cet, mutatur  et  postremo  discrimina  illa  delentur,  respi- 
rationis sonus  autem  quasi  serratus  apparet. 

Utrumque  symptoma,  vocis  distinctio  et  sonus  in  re- 
spiratione, unam  eandemque  causam  habet,  scilicet  illam 
difficultatem,  qua  aer  in  via  per  respirationis  organa  im- 
peditur: ex  quo  elucet,  dyspnoeam  eundem  vehemen- 
tiae gradum  adipisci,  quem  illa  symptomata  habent. 
Initio  enim  non  tam  gravis,  sensim  sensimque  augetur  et 
summo  gradu  occupato,  aegrotus  haud  amplius  horizon- 
talem situm  in  lecto  perferre  potest,  erigitur,  et  vehemen- 
tissimos  spiritum  trahendi  conatus  facit.  Si  jam  fari 
potest,  illam  dyspnoeam  accusat,  si  nondum,  manus  ee- 
leriter  adversus  laryngem  movet,  quasi  respirationis  im- 
pedimentum sublaturus.  In  inspiratione  laryngem  vehe- 
menter adversus  sternurn  detractum  et  diaphragma  descen- 
dens videmus.  Heim(2)  hoc  signum  notat  pathogntf- 
monicum:  quam  diu  pueri  caput  erectum  tenent,  idque 
ab  uno  latere  ad  alterum  movere  possunt,  nondum  exsu- 
datum effusum  est;  caput  rejectum,  ita  ut  larynx  valde 
promineat,  certum  exsudationis  jam  formatae  signum  est 
In  summo  anxietatis  gradu  puer  in  lecto  jactatur,  eos, 
qui  ipsum  circiimdaift,  manibus  aggreditur,  si  jam  eundi 
facultatem  habet,  e lecto  exsilit,  in  desperatione  quasi  i 
insanus  conclave  percurrit,  postremo  exhaustus  considit 
et  convulsionibus  arreptus  obit. 

Andral(3)  aliam  morbi  formam  consignavit,  satis  i 
illam  quidem  tristem,  tamen  non  tam  horribilem  visu,  qua 


(1)  1.  c.  pag.  16. 

(2)  1.  c.  pag.  241. 

(3)  1.  c.  pag.  90. 

de  causa  etiam  medicus  minus  expertas  difficillime  falli 
potest.  Dyspnoea  quidem  vehemente  progressa  impetus 
sedatur  et  malum  pro  tempore  finitum  videtur.  Minime 
autem  aeris  aditus  expeditas,  e contrario  debilitas  tan- 
tummodo et  resolutio  aegrotantis,  cujus  respirandi  cona- 
tus asphyxia  ineunte  desinunt,  hanc  phaenomenorum  mu- 
tationem reddunt  et  quo  major  resolutio,  eo  tranquillior 
fit  respiratio,  et  tussis,  tum  rarior,  postremo  prorsus  de- 
sistit (1).  In  tristissima  igitur  morbi  specie  haec  simu- 
late fausta  mutatio  observatur. 

Haec  symptomata  plerumque  tussis  valde  vehemens, 
brevis  et  per  intervalla  accidens  comitatur,  quam  insigni- 
ter asperam,  latrantem,  anhelantem  lenta  inspiratio  sibi- 
lans sequitur.  Interdum  tussi  sputa  mucosa  evolvuntur, 
in  quibus  exsudati  partes  membranae  instar  natant,  quae- 
que haud  raro  sanguine  tincta  sunt,  uti  Juri  ne  obser- 
vavit. De  formatione  hujus  exsudati  evoluti  uberius  in 
Capite  de  sectione  pathologica  disseram. 

Non  semper  aegrotus  dolorem  conqueritur,  sed  ea 
ratio  habenda  est,  morbum  saepissime  infantes  invadere 
eosquej  qui  dolorem  nondum  verbis  exprimere  possint; 
plurimi  autem  autores  dolorem  commemorant  symptoma 
valde  insigne.  Hic  praeter  tracheam  usque  ad  sternum 
propagari,  et  sub  manus  tactu  vel  tussi  augeri  fertur. 
Nonnulli  coilum  externe  investigantes  apertam  partium 
affectarum  turgescentiam  vidisse  se  contendunt,  sed 
Canstatt(2),  et  ut  mihi  videtur  suo  jure,  rem,  si  om- 
nino visam,  inde  explicat,  quod  larynx  et  trachea  vehe- 
mente dyspnoea  protrudatur,  et  ita  tumor  exoriatur. 

Partium  affectarum  disquisitio  propter  situm  vix  in- 


(1)  Guersent  1.  c. 

(2)  1.  c.  pag.  493. 

slitui  potest;  interdum  contingit,  ut  epiglottis  rubefacta, 
turgescens,  oedematosa,  quasi  torus  super  linguae  radicem 
prominens  conspiciatur.  Cavum  oris  plerumque  ruborem 
flammantem  ostendit,  qui  super  pharyngem  et  tonsillas 
extenditur,  ac  praecipue  in  morbi  primordio  clarus  est; 
interdum  etiam  oris  membrana  mucosa  diphtheritide  vera 
laborat,  aut  exsudato  crouposo  tecta  est,  quae  stasis  ex- 
sudativa tum  ab  his  locis  profecta,  vel  ab  larynge  huc  : 
usque  propagata  est. 

Signa  physica,  auscultationi  et  percussione  in  la- 
ryngostasi  reddita,  haud  magni  momenti  esse  videntur.  ; 
Ouamdiu  morbus  tantum  laryngem  et  tracheam  occupat, 
thoracis  percussio  signa  praebet  negativa,  i;  e.  sonum 
normalem;  ubi  autem  in  bronchiis  exsudatum  factum  est, 
sonus  obtusus  redditur,  eodem  modo,  si  morbus  cum 
pneumonia  complicatus  est.  In  larynge  et  trachea,  ste- 
thoscopio  investigata,  rhonchus  mucosus  vel  sibilans  au- 
ditur; crouposa  bronchiorum  affectio  eadem  fere  signa 
offert,  quae  bronchitis  (1).  Crepitus  singularis  percipitur^ 
simulae  membrana  in  larynge  vel  trachea  formata  est; 
similitudinem  habet  cum  foliis  crepitu,  in  inspiratione 
clarior  fit,  si  exsudatum  in  superiore  parte  membranae 
mucosae,  cui  adhaeret,  resolvi  incipit,  contra  clarior  eva- 
dit in  exspiratione,  si  haec  resolutio  in  inferiore  parte 
exoritur. 

Corporis  reactio  in  systemate  vasculoso,  i.  e.  febris, 
plerumque  per  totum  morbi  decursum  erethismi  vel  syn- 1 
ochi  characterem  habet:  cutis  fervens  et  sicca,  sitis  vehe- s 
mens,  pulsus  frequens,  fortis,  nonnunquaui  modice  durus ;| 

(1)  Collin,  Untersuchung  der  Brust.  Aus  dem  Franz.  v. 
BoureI*  pag4  S8. 

interdum  reactio  minima  esse*  aliquando  etiani,  uti 
Heim  (1)  observavit,  plane  abesse  dicitur.  Tum  pulsus 
quidem  frequens  invenitur,  sed  reliqua  febris  signa  non 
adsunt,  et  hanc  pulsus  frequentiam  Heim  ex  dyspnoea 
exortam  putat;  ceterum  bic  status  saepissime  in  laryngo- 
gtasi  intermittente  observari  videtur. 

Secretiones  vario  modo  alteratae  sunt;  cutem,  quae  per 
morbi  decursum  sicca  et  fervida  est,  in  infausto  exitu  frigidus 
et  tenax  sudor  tegit.  Urina  nonnunquam  album  sedimentum 
facit,  quod  quidem  criticum  signum  non  habendum  est,  quum 
Heim  id  jam  in  stadio  invasionis  animadverteret,  sed 
potius  nihil  aliud  ac  exsudatum  in  vesica  urinaria  forma- 
tum videtur  (2)* 

Systema  nervosum  saepissime  morbose  afficitur:  non- 
nunquam, tubo  alimentario  haud  laborante,  vomitus  ex 
sympathia,  convulsiones  et  aut  gravis  omnium  virium  pro- 
stratio (adynamia),  aut  vehemens  nervosa  reactio  (ataxia) 
observatur.  Quibus  ex  conditionibus  quoque  autores  duas 
laryngostaseos  exsudativae  formas  discernere  conati  sunt, 
sed  injuria,  quum  adynamia  et  ataxia  in  uno  eodemque 
aegro  saepe  alternent,  ita  ut  aegrotus,  qui  noctem  sub 
gravissima  nervosa  reactione  degit,  matutino  in  statum 
perfecte  adynamicum  incidat* 

Singularia  sunt  illa  symptomata,  quae,  quum  dys- 
pnoea summum  fastigium  adepta  sit,  malurn  morbi  exitum 
indieant.  Sunt  autem  asphyxiae  signa,  quae  in  priore 
vel  posteriore  morbi  spatio,  interdum  subito  et  in  primo 
impetu  apparent*  Facies  infantis  rubicunda,  oculi  sanguine 
injecti,  corporis  superficies  coerulea;  pulsus  debilis,  in- 


(1)  1.  c.  pag.  239. 

(2)  Andral  1.  c.  p.  90. 

termittens,  vix  percipi  potest,  et  mors  terribili  spectaculo 
finem  imponit.  Quando  respirationis  impedimentum  non 
tam  rapide  et  vehementer  exoritur,  res  alium  in  statum 
convertitur:  ex  imperfecta  sanguinis  oxydatione  status 

typhoides  vel  putridus  nascitur:  pulsus  fit  debilis  et  irre- 
gularis, lingua  nigrescit,  convulsiones  et  sopor,  risus 
Sardonius  et  deiitium  stridor  existunt,  sphincteres  relaxan- 
tur et  excretiones  involuntariae,  nigrae  et  foetidae  sedes 
consequuntur,  quo  in  statu  aegrotus,  nonnuoquam  ultimo 
vitae  momento  sui  conscius  factus  (1),  somno  consopitur 
sempiterno. 

Si  igitur  hanc  symptomatum  seriem,  quam  supra 
lineamentis  maxime  insignibus  repraesentare  studui,  com- 
plectimur et  simul  rationem  habemus  inconstantiae,  qua 
symptomata  contemporanea  et  sese  excipientia  observan- 
tur, facile  intelligimus,  hujus  morbi  imaginem  difficillime, 
imo  nullo  modo  posse  designari*  Sin  autem  singulorum 
impetuum  symptomata,  eorum  rationem  et  characterem, 
vel  intermissionis  vel  remissionis  in  toto  morbi  decursu, 
corporis  reactionem,  denique  ea,  quae  nos  cadaveris  sectio 
docet,  intentis  oculis  contemplamur:  tum  haud  difficile 
nonnulla  et  ad  praxin  et  ad  theoriam  maxime  adhibenda 
discrimina,  quae  ad  modum  et  formam  morbi  pertinent, 
constituere  possumus. 

Autores  in  adumbrandis  Jaryngostaseos  exsudativae 
formis  varia  principia  secuti  sunt.  Natn  modo  ex  loco 
affecto  discernunt  laryngostasin,  tracheostasin,  broncbio- 
stasin  exsudativam;  ex  systematis  vasculosi  et  nervosi 
reactione  laryngostasiu  erethicam,  synoehalem,  torpidam, 
spasmodicam  et  adynamicam;  ex  morbi  decursu  formam 


(1)  Rampold  I.  c.  p*  ,154. 

peracutam,  acutam  et  chronicam;  ex  impetuum  natura 
laryngostasin  remittentem  et  intermittentem;  denique  non- 
nulli laryngostasin  siccam  commemorant,  quae  exsudati 
defectu  a laryngostasi  exsudativa  differt. 

Fusius  probetur  necesse  non  est,  inter  illas  disjun- 
ctiones alias  majoris,  alias  minoris  esse  momenti,  quod 
et  ad  nosologiam  et  ad  therapiam  pertineat:  quare  in  his 
morbi  formis  considerandis  unius  vel  alterius  tantum  pau- 
cis verbis  mentionem  faciam. 

Nosologia  nullo  modo  illud  ex  corporis  totius  re- 
actione constitutum  discrimen  comprobare  potest,  quum 
viderimus,  symptomata  et  vasculosae  et  nervosae  reactio- 
nis varia  in  uno  eodemque  aegroto  alternare  posse.  In 
therapiam  autem  haec  divisio  magnam  habet  vim,  quum 
ex  ea  indicationes  quaedam  hujus  vel  illius  methodi  ad- 
hibendae exeant,  et  medicus  reactionis  conditione  ad  re- 
media leviora  vel  vehementiora  impendenda  adducatur. 
Forma  synochalis  inprimis  firmos  et  robustos  infantes 
corripit,  et  rapida  invasione,  celeri  decursu,  vehementis- 
sima  dyspnoea,  reactione  denique  synochali  eminet,  La- 
ryngostasis  torpida  vel  asthenica  praecipue  infantes  infir- 
mos et  imbecilles  petit  et  statim  ab  initio  omnia  status 
adynamici  signa  ostendit:  prostrationem  virium,  faciei 

collapsum,  pulsus  et  cordis  ictus  irregulares  etc.  Can- 
statt(l)  hanc  formam  saepe  vidit,  si  iaryngostasis  cum 
morbo  exanthematico  quodam  acuto  erat  complicata*  Hac 
de  re  disserere  posterius  conabor.  Laryngostasis  erethica 
illa  est  morbi  forma,  cujus  symptomata, medium  tenent 
inter  synochum  et  torporem,  non  modum  excedunt,  et  io 

f 

qua  febris  erethisiui  habet  characterem.  Hoc  modo  Al- 
bers  6t  Canstatt  laryngostaseos  formas  distinxerunt. 

(I)  1.  c.  p.  495. 

J urine  primus  discrimen  fecit  inter  laryngosfasin, 
tracbeostasin  et  bronchiostasin,  et  hunc  Albers,  Guer- 
sent,  Heim  aiiique  secuti  sunt.  In  praxin,  ut  mihi 
videtur,  haec  divisio  nullam  habet  vim,  sed  diagnoseos 
gratia  has  formas  contemplemur.  Primum  monendum  est, 
morbum  plerumque  a larynge  exeuntem  ad  tracheam  et 
bronchia  propagari,  imo  bronchiostasin  exsudativam  prima- 
riam a multis  adhuc  negari. 

Mirari  non  licet,  quod  laryngostasis  et  bronchiostasis 
exsudativa  symptomata  multo  vehementiora  secum  ferunt 
quam  tracheostasis*  quum  in  illis  facillime  totus  aeris 
aditus  impeditus  esse  possit,  quamobrem  decursus  valde 
rapidus,  gravis  dyspnoea,  vehemens  reactio.  Simul  in 
laryngostasi  dolor  laryngis  accusatur,  imprimis  sub  manus 
tactu,  et  vox  plus  minus  depressa,  interdum  prorsus  ex- 
stincta est.  In  bronchiostasi  respiratio  stertorosa,  rhon- 
chus super  totum  pectoris  ambitum  propagatus  auditur, 
vox  autem  parum  alterata.  Tracbeostasis  denique  multo 
lentior  est  in  decursu,  non  tam  vehementia  signa  exhibet, 
tussis  minus  latrans  et  dolor  in  tracheae  regione  circum- 
scriptus est.  Etiam  tussis  crotiposa  interdum  prorsus 
abest  et  tum  primum  praevalet,  si  morbus  laryngem  occu- 
pat, Albers  et  Heim  auctoribus.  Ad  diagnosin  firmam 
reddendam  Maunsell,  Heidenreich,  Piorry,  alii 
monuerunt  stethoseopium  adhibere;  sed  Cohen(l)  contra 
hanc  sententiam  ab  Heidenreich  (2)  propositam  adno- 
tat,  illa  signa,  quae  ex  pectoris  exploratione  stethoscopica 
egrediantur,  tum  obscurissima  esse,  quum  laryngis  et 


(1)  Canstatt’8  Jahresberichte  (iber  die  Fprtschritte  der 
Medicin.  Jahrg.  1841.  Kinderkrankheiten  pag.  31. 

(2)  Bayr.  medie.  Correspond.-Blatt  1841.  No.  45— 46. 

tracheae  coarctatio,  vel  spasmo  vel  exsudato  facta,  aeris 
aditui  in  bronchia  impedimentum  fiat* 

De  intermittentis  laryngostaseos  forma  jam  antea 
disseruimus.  Jurine  primus  hanc  speciem  commemora- 
vit, et  quamvis  ea  a nonnullis  in  dubium  vocata  et  om- 
nino negata  sit  (Albers  (1),  Guersent),  tamen  gra- 
viores autores  (He  im,  Frank,  Schoenlein)  observa- 
tiones a Jurine  divulgatas  probarunt,  ut  hanc  formam 
admittere  non  dubitem.  Teste  Schoenlein  (2)  laryngo- 
stasis  exsudativa  intermittens  inprimis  in  regionibus  au- 
stralibus reperitur. 

Quod  ad  laryngostasin  exsudativam  chronicam  spectat, 
haec  forma  a multis  autoribus  prorsus  negatur  et  revera 
in  ejus  notione  arbitrium  quoddam  inest.  Interrogatur 
nempe,  quam  diu  morbus  perseverare  debeat,  ut  chroni- 
cus nominetur;  sed  quum  autores  hac  de  re  non  consen- 
tiant, ad  illam  quaestionem,  in  laryngostasin  adhibitam, 
non  satis  certo  responderi  potest. 

Popken(3)  morbi  historiam  nobis  tradidit,  ex  qua 
laryngostasis  remittens  cum  vehementissimis  phaenomenis 
per  octo  hebdomades  perstitit  et  recon valescentia  etiam 
post  quatuor  vel  quinque  hebdomades  consecuta  est. 

Aeque  laryngostaseos  chronicae  historiae  ab  J.  Frank, 
Porter,  Chaussier,  aliis  nobiscum  communicatae  sunt. 
Tamen  multi  id  videntur  morbum  chronicum  habuisse, 
quod  nihil  aliud  nisi  morbus  frequenter  recidivus  aut 
longa  convalescentia  fuit.  Albers  (4)  laryngostasin  chro- 
nicam plane  negat. 

(1)  1*  c,  pag.  33. 

^ (2)  I c.  pag.  315. 

(3)  Casper’s  Wochenschrift  1840.  Nr,  34—36. 

(1)  1.  e.  pag.  30. 

Jam  mihi  illarum  affectionum  mentio  facienda  est, 
quibuscum  laryngostasis  exsudativa  nonnunquam  compli- 
cata esse  dicitur.  Asthmate  et  tussi  convulsiva,  quibus 
laryngostasis  exsudativa  interdum  accedit,  quod,  ut  An- 
dral(l)  observavit,  faustam  praebet  prognosin,  exceptis, 
praecipue  hi  morbi  cum  laryngostasi  exsudativa  com- 
plicanti inveniuntur diphtheritis,  quae  teste  Guer- 
sent(2)  in  lactentibus  saepissime  prodromus  illius  morbi 
est,  bronchitis  (status  valde  periculosus),  pneumonia  (res, 
quae  saepius  evenit,  quam  putatur),  gastritis,  enteritis, 
hydrocephalus  acutus  et  morbi  exanthematici  acuti* *  (Mor- 
billi, Scarlatina,  Variolae,  de  qua  re  posterius*) 

CAP*  III* 

MORBI  DECURSUS  ET  EXITUS* 

Decursus  laryngostaseos  exsudativae  creberrime  acu- 
tus, nonnunquam  peracutus  est;  de  laryngostasi  exs* 
chronica  jam  superiore  in  capite  disseruimus. 

De  laryngostaseos  acutae  spatio  opiniones  valde  dis- 
crepant; tres  vel  quinque  dies  normale  tempus  esse 
videtur,  interdum  autem  morbus  novem,  decem,  etiam 
viginti  dies  perdurat,  et  alias  mors  jam  post  paucas  ho- 
ras incidit.  Nec  tempus,  quo  exsudatum  formetur,  satis 
certo  constitui  potest,  quum  id  saepe  jam^post  primos 
insultus,  sed  aliquando  etiam  in  postremo  morbi  spatio 
fieri  videatur.  Heim(S)  membranam  crouposam  in  aegro 
quodam  ab  ipso  curato  jam  sex  vel  decem  horis  post 


(1)  1*  c*  pag*  91, 

(2)  1*  c.  pag.  267. 

* (&)  1,  c.  pag.  209. 

primum  impetum  esse  formatam  memoriae  prodidit;  monet 
autem,  ut  jam  supra  (1)  dictum  est,  laryngis  rationem 
habere,  quum  aegrotus  eum  capite  rejecto  protendere  stu- 
deat, simulae  membrana  formata  sit. 

Quod  denique  ad  totius  morbi  decursum  adtinet,  ex 
testimonio  Schoenlein  non  cycli  modum  habet,  sed 
morbis  phlogisticis  similis  fortibus  remediis  interrumpi 
potest. 

Exitus  morbi  suni; 

1)  in  sanitatem  et  quidem  per  crises  locales  et  uni- 
versales. Respiratio  fit  libera,  febris  languescit,  tussi 
mucus  et  exsudati  partes  ejiciuntur  et  secretio  critica  per 
cutem  formatur;  cutis  prius  fervida  et  sicca,  sudore  tegi- 
tur; interdum  etiam  exanthema  miliariae  instar  compa- 
ret (2).  Illud  album  sedimentum  in  urina  non  est  criti- 
cum habendum  momentum,  quum  jam  in  morbi  invasione 
adsit,  imo  jam  in  incubationis  periodo.  Nonnunquam 
haemorrhagia  ex  naribus  et  salivatio  critica  notatur.  Ex- 
sudatum per  tussim  non  solum  ex  ore  ejicitur,  si  quidem 
aegroti,  inprimis  infantes,  id  devorant  et  tum  sursum  et 
deorsum  evacuant.  Albers(3)  membranae  evacuationem 
per  alvum  non  conspexit  et  se  comprehendere  negat,  quo- 
modo ea  in  tubum  alimentarium  pervenire  possit.  Alii 
autores  rem  approbarunt,  et  revera  mihi  haud  mira  nomi- 
nari posse  videtur,  quum  infantes  adeo  in  vehementissime 
catarrho  vel  pneumonia,  rarissime  aliquid  per  eos  ejiciant, 
quare  interrogare  licet,  quo  morbi  productum  perveniat, 


(1)  pag.  14. 

(2)  Lauda  in:  Oesterreich.  med.  Jahrb.  Bd,  XXIII, 
St,  1 et  2. 

(3)  1.  c.  pag.  28. 

nigi  ab  infantibus  devoratum  per  alvum  evacuetur.  Ex 
observationibus  ab  Guersent,  Davies  et  aliis  institua- 
tis, exsudatum  liquidum  factum  a membrana  mucosa  re- 
sorbetur, quod  mulli  autores  reprobant.  Ceterum  tussis, 
vocis  alteratio  et  muci  exsudatique  evacuatio  complures 
hebdomades  in  convalescentia  durare  potest.  Quid  de 
rqcidiyis  verendum  et  quomodo  sit  cavendum,  ne  fallax 
morbi  mutatio  faustus  habeatur  exitus,  in  capite  de  pro- 
gnosi explicabimus. 

2)  in  alium  morbum.  Haud  raro  blennorrhoea  rema- 
net, quae  omnino  membranae  mucosae  stases  superatas 
sequi  solet,  et  nisi  medicus  forte  intercedit,  facile  in 
phthisin  pituitosam  transgredi  potest;  causa  hujus  blem- 
norrboeae  status  atonicus  membranae  mucosae  est.  AL 
bers(l)  ait,  tussim  et  raucitatem  crebro  per  longum 
temporis  spatium,  laryngostasi  profligata  et  omnibus  aliis 
symptomatibus  sublatis,  residere  et  tum  quemque  laryngis 
vel  traqheae  catarrhum,  qui  aegrum  fortuito  occupet, 
tussim  illi  in  laryngostasi  exsudativa  similem  secum  ferre. 
Pariter  Schoenlein  (2)  aphoniam  vel  vocem  alteratam 
reperit,  quae  laryngostasi  exsudativa  superata  tempus 
aliquod  constabat. 

Ex  artis  praeceptis  facile  intelligi  potest,  laryngosta- 
sin  exsudativam,  si  aegrum  scrophulosi  vel  tuberculosi 
laborantem  corripit,  phthiseos  et  pulmonum  et  laryngis 
tuberculosae  formandae  occasionem  dare  posse;  atque  ex- 
perientia multorum  (Andral,  Guersent)  rem  probavit 
et  Albers(3),  qui  quidem  ipse  eam  non  observavit, 
effici  posse  non  diffitetur.  Denique  inter  morbos,  qui  Ia- 


(1)  1.  c.  pag.  14. 

(2)  1.  c.  pag.  316. 

(3)  1.  c.  pag.  29, 

ryngostasin  exsudativam  excipiunt,  bydrocephalus  acutus 
memorandus  est,  cujus  origo  duplici  modo  explicatur. 
Primum  quidem  causam  Labet  illas  sanguinis  congestiones 
in  cerebrum,  quae  in  dyspnoea  gravi  cernuntur,  quam 
opinionem  multi  (Albers)  probant:  tum  autem  Schoen- 
lein  autore  strictus  connexus  est  inter  laryngostaseos 
exsudativae  et  hydrocephali  acuti  naturam,  etenim  uterque 
morbus  ad  neurophlogosium  familiam  pertinet,  eademque 
ratione  Eisenmann  ambos  in  familia  „pyra“  numerat. 
Igitur  morbi  una  eademque  ex  causa  occasionali  contem- 
poranei nascuntur  neque  rationem  illam  inter  se  habent, 
qualis  est  inter  causam  et  effectum. 

3)  in  mortem.  Oui  exitus  fit  ex 

a)  suffocatione,  quae  glottide  vel  spasmo,  vel  li- 
gamentorum oedemate  vel  exsudato  coarctata  ad- 
ducitur; 

b)  exinanitione,  quum  aegrotus  in  illum  pag.  18. 
descriptum  statum  typhoidem  incidit; 

c)  apoplexia  cerebrali,  cujus  rei  congestiones 
et  cerebri  hyperaemia,  per  dyspnoeam  effectae, 
ansam  praebent; 

d)  uno  vel  altero  morborum  laryngostasin 
subsequentium, 

CAP.  IV. 

PROGNOSIS, 

Ex  decursus  et  exituum  descriptione  hunc  morbum 
aegroto  permagnum  periculum  afferre  patet,  et  revera  a 
nonnullis  autoribus  laryngostasis  exsudativa  incurabilis 
ducitur.  Tamen  hac  in  re  modum  excesserunt,  quum  alii 
medici  casus  feliciter  sanatos  referant,  simulque  moneant, 

nunquam  aegroti  salutem  desperare.  Quod  ad  artem  spe- 
ctat, permultum  pendet  a morbi  spatio,  quo  medicus  ad 
aegrotum  vocatur:  quo  prius,  eo  melius.  Quod  attinet 
aegrotum,  prognosis  nititur  corporis  constitutione,  genere 
et  aetate.  Infantes  in  maximo  discrimine  versantur,  item 
sexus  masculus,  qui  omnino  morbo  nostro  crebrius  corri- 
pitur quam  foemineus,  secundum  Schoeni  ein  (1)  autem 
praecipue  pueri  robusti  et  plethorici.  Albers  contra 
vult,  laryngostasin  exsudativam  illis,  qui  corporis  laxitate 
scrophuloseos  specimen  prae  se  ferant,  summum  pericu- 
lum afferre.  Verum  ambae  opiniones  conjungi  posse  vi- 
dentur, quia  in  aegrotis  robustis  saepissime  formam  syno- 
chalem,  in  imbecillis  torpidam  invenimus,  quae  conditio- 
nes prognosin  pejorem  reddunt.  Forma  synochalis  enim 
magnam  exsudati  copiam  secum  fert,  quod  tussi  removeri 
sperare  vix  licet*,  torpida  vero  celeriter  tantam  virium  pro- 
strationem adducit,  ut  res  ad  reactionem  localem  venire 
non  posse  videatur.  Malum  porro  signum  est,  si  insultus 
tam  celeriter  sese  excipiunt,  ut  intervalla  fere  sint  nulla. 
Si  morbus  cum  aliis  affectionibus,  praecipue  pulmonum, 
complicatus  est,  periculum  valde  augeri  patet;  tussis 
convulsivae  vel  asthmatis  conjunctio  cum  laryngostasi  ex- 
sudativa teste  Andral(2)  prognosin  faustam  suppeditat. 

Bona  signa  habenda  sunt:  respiratio  libera  facta, 
sputa,  narium  fluxus,  sed  maxime  sudor.  Sputa  membra- 
nosa valde  dubium,  ex  nonnullorum  opinione  (3)  etiam 
infaustum  signum  existunt;  exsudatum ' certe  celeriter  re- 
generatur. Canstatt(4)  prae  omnibus  de  negligentia 

(1)  1.  c.  pag.  317. 

(2)  1.  c.  pag.  91. 

(3)  J.  Frank,  1.  c.  pag.  153.  No.  84. 

(4)  1.  c.  pag.  503. 

admonet,  si  febris  languescit  et  respiratio  sputis  ejectis 
parum  libera  fit:  attentio  et  cura  minus  accurata  et  pau- 
lulum intermissa  jam  saepius  morbum  recidivum  effecit. 
Nonnullorum  scriptorum  experientia  hos  morbos  recidivos 
leviores  esse  docuit  quam  impetus  priores,  et  Guersent 
adfirmat,  eos  semper  laryngostases  esse  spurias  (Pseudo- 
croup).  Omisso  sic  dicto  Pseudocroup,  cujus  natura 
utique  obscurior  est  ea  laryngostaseos  verae,  illud  placi- 
tum vero  proximum  videtur.  Primum  quidem,  uti  Can- 
statt  optime  ait,  illi,  qui  aegrotum  circumdant,  ad  pe- 
riculum jam  attenti  facti,  minimis  signis  apparentibus 
auxilium  petunt,  quod  tam  mature  adhibitum  exitum  fau- 
stum promittit.  Tum  autem  hoc  mihi  non  praetereundum 
videtur,  infantes  vel  pueros  inter  singulos  morbos  recidi- 
vos, qui  saepe  tanto  temporis  (quatuor  usque  ad  duo- 
decim menses)  spatio  separati  sunt,  ut  eos  vix  recidivos, 
sed  potius  novos  morbi  insultus  aestimari  oporteat,  natu 
majores  existere,  et  quum  morbus  infantibus  plus  periculi 
afferat  quam  pueris,  verisimile  est,  ut  impetus  posteriores 
leniorem  habeant  decursum  quam  priores.  Denique  sine 
omni  dubio  saepe  laryngis  et  tracheae  catarrhi,  pro  laryn- 
gostasi  exsudativa  habiti  et  curati,  decursus  et  sympto- 
matum lenitate  falsam  de  laryngostaseos  periculo  conclu- 
sionem adduxerunt:  imprimis  bic  error  existere  potest, 
quando  aegroti,  qui  prius  laryngostasin  exsudativam  su- 
perarunt, posterius  a catarrho  sirnplice  corripiuutur,  et 
tum  illud  supra  commemoraturo  symptoma  tussis  croupo- 
sae  praebent 

Pessimum  signum  in  morbi  decursu  est  status  ady- 
namicus,  dyspnoea  gravissima  et  aphonia  plus  minus  per- 
fecta. Secundum  Schoenlein  (1)  cerebri  affectio  et 
~(T)T~crpag.  317. 

pulsus  parvus  et  irregularis  certa  mortis  appropinquantis 
signa  sunt 

CAP.  V. 

SECTIO  PATHOLOGICA. 

In  omnibus  fere,  qui  laryngostasi  exsudativa  in- 
terierunt, exsudatum  quoddam  invenitur,  quod  membranae 
instar  laryngem,  tracheam,  etiam  bronchia  tegit;  rarissime 
haec  membrana  desideratur,  tum  quidem  solummodo, 
quum  malum  rapido  decursu  aegrotum  subegerit  et  mors 
jam  paucis  horis  post  primum  insultum  eum  aggressa 
sit.  Sub  hac  conditioue  membrana  mucosa  injecta,  tela 
submucosa  ligamentorum  et  epiglottidis  oedemate  affecta, 
glottis  ipsa  spasmo  contracta  reperitur.  Heim(l)vero 
saepius  ne  ruborem  quidem  membranae  mucosae  obser- 
vavit. At  negari  nequit,  illud  exsudatum  plerumque  esse 
inventum.  Et  quidem  variis  sub  formis  apparet. 

Organis  respiratoriis  vel  in  ampliore  ambitu  super- 
fusum est,  vel  sub  insularum  imagine  et  dispersum  variis 
illorum  in  locis  exstat;  simul  quasi  membrana  formam 
persaepe  illius  partis  habet,  cui  superjacet,  ita  ut  sub 
tubae,  vel  cylindri,  vel  alius  cujusdam  formae  imagine 
videretur.  Aut  laryngem  tantum,  aut  deorsum  tracheam 
et  bronchia  occupat. 

Eandem  varietatem  soliditas  membranae  spuriae  et 
crassitudo  ostendunt:  modo  quasi  halitus  membranae  mu- 
cosae superjacet,  modo  nonnullarum  linearum  crassitu- 
dinem habet;  maximam  ejus  extensionem  H a s s e (2) 


(1)  1.  c.  pag.  252. 

(2)  I.  c.  pag.  369. 

saepissime  in  posteriore  tracheae  pariete  deprehendit* 
Quod  ad  soliditatem  pertinet,  velut  mucus  viscidns  ap- 
paret, in  quo  tenues,  membranacei  flocculi  natant,  vel 
unguenti  aut  albuminis  cocti,  etiam  corii  flexibilis  solidi- 
tate gaudet.  Tamen  illa  membranae  superficies,  quae 
membranae  mucosae  superjacet,  plerumque  mollior  est 
illa  ab  aere  tacta,  ut  Roki  ta  nsky  (1)  animadvertit,  ac 
Davies(2)  exsudatum  eo  mollius  et  tenuius  fieri  ait, 
quo  magis  in  tracheam  descendat.  In  bronchiis  cylindros 
format  densos,  firme  constructos,  qui  persecti  structuram 
ostendunt  ex  tabulatis  compositam,  quibus  commune  est 
centrum,  Withering  primus  hanc  formationem  descri- 
psit, postea*  Davies(3),  nuperrimeque  Rokitansky 
eam  comprobarunt.  Cui  observationi  quidem  omnium  alio- 
rum autorum  experientia  repugnat,  tamen  ex  animadver- 
sione in  praelectionibus,  quas  Davi  es  edidit,  apparet, 
eum  ipsum  discipulis  exemplum  horum  tabulatim  dispo- 
sitorum cylindrorum  ostendisse. 

Membrana  spuria  saepissime  album  vel  flavum,  raro 
cinereum  vel  glaucum  colorem  habet,  in  illa  autem  super- 
ficie, quae  membr.  mucosae  adversa  est,  parva  stigmata 
et  lineae  coloris  rubri  animadvertuntur,  nonnunquam  etiam 
ligamenta  et  fibrae,  quibus  exsudatum  membranae  muco- 
sae quasi  inhaeret.  In  muco  liquido  Has  se  (4)  et  Can» 
statt  paucos  puris  globulos  invenerunt. 

Ex  analysi  cbemica  exsudatum  Proteinae  conjunctio- 
nem continet,  nec  vero  satis  constat,  num  haec  fibrina 


(1)  1.  c.  p.  22. 

(2)  1.  c.  p.  108. 

(3)  1.  c.  p.  109. 

(4)  I.  c*  p.  369. 


30 

an  albumen  sit.  Rokitansky,  Schvvilgue  (1)  aliique 
fibrinam  censent,  contra  Andral,  Canstatt  et  nuperrime 
Watson(2)  contendunt,  exsudatum  magnam  albuminis, 
parvam  fibrinae  copiam  tenere.  Watson  adeo  hac  in 
re,  quod  membrana  minus  fibrinae  quam  albuminis  con- 
tineat, discrimen  vidit  inter  membranam  crouposam  et  ex- 
sudatum serosum,  qua  de  controversia  decidere  difficillimum 
nobis  videtur  (3).  Praeterea  calcaria  phosphorica  et  na- 
trum  carbonicum  in  exsudato  inventa  sunt.  In  aqua  fri- 
gida vel  fervida,  acido  sulphurico,  nitrico  et  muriatico 
exsudatum  adhuc  liquidum  coagulatu^;  solidum  autem 
acido  acetico  concentrato,  alcalibus  causticis  et  forti  kali 
nitrici  solutione  dissolvitur,  et  in  mucum  liquidum  pellu- 
cidumque  convertitur. 

Nonnulli  autores (Roki t an s"ky,  Albers(4),  Schoen- 
lein,  Guersent,  Blache)  membranam  vocant  plasticam 
et  organisationis  indole  praeditam;  alii  autem  (Andral, 
Hasse,  Canstatt,  Watson)  ei  hanc  indolem  derogant, 
eamque  membranam  spuriam  nuncupant.  Illi  ad  opinionem 
stabiliendam  rubra  stigmata  et  lineas,  parvulos  sanguinis 
focos  et  extense  currentes  rivos,  organisationis  initium 
esse  volunt;  imo  nonnulli  longius  progrediuntur  et  illa 

(1)  Du  eroup  aigu  des  enf.  Par.  802. 

(2)  Lond.  med.  gazett.  Aug.  1841.  p.  863. 

(3)  v.  Walther  (System  der  Chirurgie,  Bd.  I,  2.  AuflL 

pag.  37)  dicit:  Entziindliches  Blut enthalt  mehr  Faser^ 

8 lo fF , einen  mehr  gerinnbaren  Eiweisssloff,  von  welchem  ein 
Theil,  (da  er  sonst  nur  bei  einer  nahe  arn  Siedpunkt  stehenden 
Temperatur  koagulirl)  jetzt  mit  der  in  der  Blulfiiissigkeit  ent- 
haltenen  Fibrine  schon  bei  der  gewohnlichen  Luftwarme  an  der 
Oberflache  des  Blutkuchens  gerinnt. 

(4)  1.  e.  p.  5. 

filamenta  vasa  existimant  communicantia.  Res  nondum 
dijudicata  est;  Andral  vero  certissime  rubra  stigmata 
existimat  sanguinem  ex  membrana  mucosa  effusum,  qui 
fortuito  exsudatum  coloravit. 

Membrana  mucosa  ipsa,  a laryngostasi  exsudativa 
affecta,  vario  modo  mutata  invenitur.  Si  mors,  exsudato 
nondum  facto,  aegrotum  aggressa  est,  membrana  mucosa 
saepissime  rubra,  tela  submucosa,  inprimis  ligamentorum 
et  epiglottidis,  oedemate  affecta  et  glottis  ipsa  spasmo 
contracta  videtur.  Sin  autem  exsudatum  jam  effusum  vel 
membrana  jam  formata  est,  membrana  mucosa  subjacens 
plus  vel  minus  rubra,  purpurea,  interdum  quasi  erysipela- 
tosa  apparet,  rarissime  omnino  sana  reperitur;  nonnum- 
quam excoriata  et  sanguinem  fundens,  quibus  sub  condi- 
tionibus praecipue  laryngostasis  exsudativa,  si  etiam 
pharyngis  membrana  stasi  erat  affecta,  pro  angina  gan- 
graenosa habita  est,  quem  errorem  Bretonneau  primus 
accuratius  eruit.  Raro  membrana  mucosa  tumet. 

Hic  status  morbosus  a larynge  plus  minus  deorsum 
et  sursum  extensus  est.  Frequentissime  trachea  et  bron- 
chia stasi  affecta  et  exsudato  obtecta  sunt;  rarius  tubi 
alimentarii  membrana  mucosa  stasi  laborat,  quamquam 
exsudatum  in  ore,  pharynge,  etiam  ventriculo  (1)  locum 
tenet.  Rokitansky  exsudatum  in  vesica  urinaria  inveniL 
Billard  statuit  (2)  infantes  adhuc  lacientes  saepius  na- 
rium stasi  exsudativa  laborare  quam  laryngis  vel  tracheae. 
Omnino  stasis  saepissime  in  larynge  exoritur,  etsi  exem- 
pla pharyngostaseos,  perpauca  tracheostaseos  exsudativae 
primariae  exstant,  et  malum  aperte  propensius  est  ad 
descendendum  quam  ascendendum. 

(1)  Andral  1.  c.  p.  88. 

(2)  Arch.  general.  T.  XII,  p.  555. 

Pulmones  et  pleura  nonnunquam  staseos  signa,  mar- 
gis vel  minus  vehementia,  prae  se  ferunt.  Interdum, 
si  pneumonia  nulla  invenitur,  pulmones  hyperaemia, 
raro  oedemate  vel  emphysemate  laborant.  Ganglia  lym- 
phatica colli  et  bronchiorum  Hasse(l)  saepius  aucta, 
cinerea  et  mollia,  vel  rubida  et  dura  conspexit. 

Cor  plerumque  magnam  sanguinis  coagulati  copiam, 
illos  sic  dictos  cordis  polypos  spurios  continet;  Roki- 
tansky  interdum  pericarditidis  signa  invenit* 

Nervi  vagi,  quem,  quomodo  se  habeat,  autores  seni- 
per  praecipue  observarunt,  ramus  laryngeus  (superior  vel 
inferior?)  interdum  rubefactus  apparuit,  licet  non  omnes 
hanc  mutationem  invenerint.  (Jos*  Frank.) 

Reliquae  mutationes,  quae  in  cadaveribus  repertae 
sunt,  partim  adventiciae,  nullo  modo  cum  laryngostasi 
exsudativa  cohaerent,  partim  mortis  rationem  causam  ha- 
bent, quae  quum  creberrime  per  suffocationem  adducatur, 
illa  phaenomena,  qualia  in  cerebro  et  facie  deprehendunt 
tur,  expedita  sunt:  cerebri  membranae  injectae  et  inflam- 
matae, plus  minusve  exsudati  serosi,  faciei  turgor,  venae 
jugulares  sanguine  completae. 

CAP.  Vt 
DIAGNOSIS. 

Wichmann  (2)  perhibet,  medicos  antehac,  si  puer 
paucis  diebus  cum  dyspnoeae  symptomatibus  mortuus  sit, 
artis  amiculum  deposuisse  et  omni  accuratiore  explora- 
tione, qualis  res  se  habeat,  praetermissa,  morbum  ca- 
tarihum  suffo ca ti v uni  appellasse. 

(1)  1.  c.  p.  372. 

(2)  Ideen  zur  allgem.  Diagnost.  Bd.  2.  pag.  91. 

Sin  autem  omnes  medici  consentiunt,  haud  difficile 
esse,  symptomata  laryngostasi  exsudativae  peculiaria,  in- 
primis  tussim  et  vocem  crouposam  recte  cognoscere:  ta- 
men respiciendum  eSt,  haec  signa  non  semper  tam  clara 
in  conspectum  venire,  ut  i describantur,  imo  interdum  plane 
desiderari;  omnino  ver6  nihil  aliud  ea  indicare  nisi  impe- 
dimentum, quod  momentis  quibusdam  in  primis  respiratio- 
nis viis  positum  sit,  eademque  symptomata  igitur  aliis 
morbis,  quam  laryngostasi,  provocari  posse.  Unde  intelli- 
ges,  saepius  verae  mali  naturae  cognitionem  magnas  diffi- 
cultates afferre  posse,  et  ex  sequentibus  apparebit,  medi- 
cum non  semper  primo  obtutu  discernere  posse,  qnid 
tualum  sibi  velit,  illa  autem  ex  turbata  organorum  functione 
egressa  phaenomena  non  minus  quam  anamnesin  et  de- 
cursus morbi  observationem  laryngostascos  diagnosi  lucem 
afferre. 

Morbi,  qui  cum  laryngostasi  exsudativa  confundi  pos- 
sunt, hi  fere  sunt:  Laryngitis  stridula  (Pseudocroup, 
Croupine,  Wolfshusten  ),  laryngitis  et  tracheitis 
erythematosa  (catarrhUs  laryngealis  et  trachealis), 
oedema  glottidis,  tussis  convulsiva,  corpora  in 
laryngem  profecta,  laryngopathia  hysterica, 
aSthma  MiTlari  et  Koppii. 

Laryngitis  stridula  (Pseudocroup  ab  Giiersent 
vocata)  ad  illud  catarrhi  suffocativi  genus  pertinere  vide- 
tur, uti  etiam  Canstatt(l)  aliis  autoribiis  consentiens 
nofaf,  i.  e.  permulta  phaenomena  ei  cum  laryngostasi  ex- 
sudativa communia  sunt,  igitur  facile  cum  hoc  morbo 
confundi  potest.  Sed  natura  morbi  prorsus  alia:  haud 
dubie  nihil  aliud  quam  Catarrhus  laryngealis  et  trachealis 


(1)  i*  c.  pag,  497.  Anm. 

(laryngo-tracheitis  erythematosa,  Andral)  est,  et  si  pri- 
mus insultus  quoque  magnam  similitudinem  habeat  cum 
laryngostasi  exsudativa,  tainen  morbi  decursus  magna 
discrimina  ad  diagnosiu  praebet  Nempe  symptomata  lan- 
guescunt, quum  Pseudocroup  tam  vehementer  incipiat, 
quam  laryngostasis  exsudativa  finiri  soleat,  et  vice  versa; 
porro  vox  in  intervallis  minus  alterata  est,  signum  fallax, 
quia  vox  crouposa  vario  modo  auditur;  optime  mihi  cutis 
status  et  sputa,  si  qua  adsunt,  morbi  diagnosin  probare 
videntur.  Cutis  scilicet  in  laryngostasi  exsudativa  vel  in 
toto  morbi  decursu  vel  in  impetibus  solummodo  fervida 
et  sicca,  vel  a frigido,  tenace  sudore  tecta  est, 
quod  in  laryngitide  stridula  (Guersent,  Canstatf), 
quae  plerumque  reactionem  exhibet  erethicam,  non  evenit, 
Maximi  momenti  autem  sputorum  exploratio  mihi  esse 
videtur,  quum  in  laryngostasi  exsudativa  apertam  vel  al- 
buminis vel  fibrinae  copiam  inveniamus,  contra  in  laryn- 
gitide stridula  mucus  vel  pus  ejiciatur.  Ea  ratione  unam 
tantum  animadversionem  ab  Hegewisch  factam  inveni, 
id  quod  doleo;  illa  quidem  opinionem  meam  confirmare 
mihi  videtur.  Nempe  autor  ille  animadvertit,  sputa  in 
laryngostasi  exsudativa  ejecta  in  aqua  fervida  coagulari, 
quod  in  Pseudocroup  non  observetur.  Haec  exploratio 
quidem  locum  non  habet,  si  exsudatum  jam  coagulatum 
ejiciatur,  sed  tum  de  morbi  natura  nulla  dubitatio  esse 
potest.  Ceterum  est  respiciendum,  laryngo-  et  tracheo- 
stasin  catarrhalem,  etiamsi  cognilam,  magnam  expostu- 
lare curam,  quia  saepe  prodromi  laryngostaseos  exsuda- 
tivae sint;  atque  Canstatt  ex  animadversionibus  de 
laryngostasi  exsudativa  et  catarrhali  conclusionem  facit, 
quae  medico  magni  sit  momenti  necesse  est:  quoque  sci- 
licet in  casu,  quo  laryngostaseos  exsud.  suspicio  tantum 

adsit,  statim  omni  vi  et  fortibus  remediis  agendum,  neque 
insultus  posteriores  exspectandos  esse,  ut  ex  iis  discer- 
nere possimus,  num  laryngostasis  vera  an  spuria  sit. 

Marshall  Hall(l)  morbi  eujusdam  mentionem  fa- 
cit, qui  phaenomenis  medicum  facillime  inducere  potest, 
ut  Iaryngostasin  exsudativam  adesse  opinetur.  In  tra- 
cheitidos  nempe  exitu  interdum  ad  posteriorem  tracheae 
parietem  abscessus  formatur,  qui  symptomata  crouposa, 
inprimis  tussim  et  srinum  in  respiratione,  caput  rejectum 
et  laryngem  prominentem,  secum  ducit.  Unam  hujusmodi 
observationem  Dr.  Det m old  (2)  consignavit,  qui  mor- 
bum Iaryngostasin  exsudativam  arbitratus,  sectione  demum 
veram  mali  naturam  cognovit;  tres  alias  Abercrombie  (3) 
recte  dijudicavit  et  abscessibus  apertis  aegroti  in  sani- 
tatem restituti  sunt.  Anamnesis  solummodo  et  forsitan 
exploratio  localis  diagnosi  lucem  afferre  possunt. 

Oedema  glottidis  (laryngitis  oedematosa)  raro 
observatur  atque,  Has  se  (4)  et  An  dr  a 1(5)  testibus, 
tantum  adultos  corrumpere  videtur:  itaque  contrariam  ha- 
bet rationem  quam  laryngostasis  exsudativa.  Tamen 
H lib  ri  er  (6)  hunc  morbum  in  puero  sex  annos  nato  ob- 
servatum narrat.  Differt  autem  oedema  a laryngostasi 


(1)  Handbuch  der  Diagnostik.  Aus  dem  Erigi,  iibersetzt 
und  mifc  Anmerkungen  versehen  von  Bloch.  Helmstadt  1823. 
Bd.  2.  pag,  342. 

(2)  Hufeland’s  Journal.  1820.  Bd.  51,  St.  3,  pag.  113. 

(3)  Edinb.  medical  and  aurg.  Journal.  1819.  April  p.  259. 

(4)  1.  c.  pag.  357. 

(5)  1.  c.  pag.  94. 

(6)  Fricke  et  Oppenheim,  Zeitschrift  1841.  No.  9. 

3* 


36 

exsudativa  dyspnoea,  quae  perseverat,  tussi  multo  mi- 
nore, leniore  et  nunquam  latrante,  nec  vox  ullo  modo 
mutata  videtur. 

Si  corpora  aliena  in  laryngem  pervenerunt  et  sym- 
ptomata crouposa  apparent,  momenta  anamnestica  plerum- 
que rem  explicabunt;  porro  hic  casus  fere  semper  interdia 
accidet,  quum  primi  laryngostaseos  exsudativae  insultus 
saepissime  noctu  existunt.  Etiam  morbi  decursus  diagno- 
sin tutam  reddit,  quod  dyspnoea  et  tussis  non  desinunt 
et  statim  omni  vi  apparent  et  continent  Si  pueri  jam 
loquuntur,  diagnosis  est  facillima.  Heim(l)  adhuc  do- 
lorem meminit  vehementissimum,  per  corpora  in  larynge 
commottim,  quantus  in  laryngostasi  nunquam  obsetvatur  (2). 

Laryngopathia  hysterica  jam  satis  aetate  et 
sexu  patientis,  sicuti  anamnesi  ceterisque  contemporaneis 
hysteriae  symptomatibus  designatur  (3). 

Tussis  convulsiva  pro  laryngostasi  exsudativa 
duci  potest,  et  vice  versa.  In  illa  respiratio  et  vox  non 
alienata  apparet,  reactio  totius  corporis  est  nulla;  inspi- 
ratio profunda  et  per  intervalla  contracta,  exspiratio  inter 
tussim  interrupta,  mucus  viscosus  et  vitreus  vomitu  eje- 
ctus; decursus  chronicus  et  intermittens  tussis  convulsr- 
vae  rarissime  in  laryngostasi  exsudativa  observantur. 


(1)  1.  c.  pag.  24§. 

(2)  Compar.  Piorry  I.  c.  Bd.  I,  pag.  337. 

(3)  Compar.  Eisenmann  in  Schmidt’8  Encyclop.  d. 
Med.  Art.  Hysterie  Bd.  III,  pag.  591. 

Marshall  Hali,  Handbuch  der  Diagnostik , etc.  Bd.  2, 
pag.  340. 

Piorry  1.  c.  Bd.  I,  pag.  340. 

Restat  jam  illis  de  signis,  quibus  laryngostasis  ex- 
sudativa et  asthma  Miliari  et  Koppii  inter  se  diffe- 
rant, disserere  et  quum  hi  morbi  potissimum  confunde- 
rentur, speciali  contemplatione  digni  mihi  videntur, 
quamobrem  equidem  eos  per  indices  exponam; 

CAP.  VII. 

AETIOLOGIA. 

Ad  spontaneam  laryrigostaseos  exsudativae  geqesin 
tria  momenta  nobis  pertinere  videntur:  praedispositio 
quaedam,  causa  morbum  generans,  momentum  morbi  evo- 
lutionem concilians. 

Ad  pr^edispositionern  pertinent 

1)  Aetas.  Sine  omni  dubio  aetatem  infantilem  et  pue- 
rilem morbus  noster  prae  ceteris  petit  et  quidem  a primo 
max  me  usque  ad  septimum  vitae  annum,  quamquam  etiam 

ieunte%  adulti  et  sej^s  eo  laborant.  Andral(l)  hanc 
“t  His  rationem  ad  laryngostasin  exsudativam  brevi  in 
" conspectu  ponit,  in  quo  inter  350  aegrotantes  270  inveni- 
mus in  spatio  a primo  ad  septimum,  21  ante  peractum 
primum  aetatis  anuum,  reliquos  59  in  seriore  vitae  tem- 
pore. Illorum  270  aegrotantium  plurimi  erant  infantes 
inter  primum  et  secundum  aetatis  annum,  nempe  61;  ean- 
demque  rationem  videmus  in  conspectu  a Sachs  e exbir 
bito,  in  quo  inter  189  aegrotos  45  infantes  unum  vel 
duos  annos  nati  erant.  Illorum  ab  Andral  collectorum 
350  aegrotantium  29  adlnic  pueri  sex  vel  septeut  annos 
nati  erant;  ab  boc  vitae  spatio  autem  numerus  eximie 
diminuitur,  ita  ut  tres  solummodo  pueri  septem  vel  octo 
annos  nati  morbo  crouposo  aftecti  essent.  Denique  in 
conspectu  senes  quoque  Jaryngostasi  exsudativa  laborantes 
invenimus,  unum  septuagenarium  et  duos  67  annos  natos. 

2)  Corporis  constitutio.  Hac  in  re  au  torum  sen- 
tentiae discrepant.  Nonnulli  enim  morbum  robustos  et 


U)  1.  c.  p.  88. 

firmos  pueros  praecipue  corripere  putant,  quum  alii  et  ii 
quidem  plurimi  et  gravissimi  autores  corporis-  imbecillita- 
tem et  constitutionem  scrophulosam  praedispositionis  mo- 
menta accusant.  Ouae  opinio  jam  illa  ab  Andral(l) 
facta  observatione  probari  videtur,  laryngostasin  exsudati- 
yam  saepius  in  humilioribus  et  egentibus  ordinibus  usu 
yenire  quam  in  citioribus  et  ditioribus.  Illi  pluribus 
ejusmodi  privilegiis  gaudent. 

3)  Genus.  Sexus  masculus  in  universum  laryngostasi 
exsudativae  magis  subjectus  videtur  quam  foemineus;  in- 
ter 543  aegrotos  ab  Andral  numeratos  293  masculi  et 
218  foeminei  sexus  erant;  reliquorum  32  sexus  non  adno- 
tatus  est.  Eandem  prope  rationem  Jurine  observavit,  qui 
Genevae  91  aegrotos,  et  quidem  54  pueros,  et  37  puellas 
curavit. 

4)  Labes  hereditaria,  quae  a nonnullis  autoribus 
statuitur  et  exemplis  quasi  approbatur;  tamen  rem  nondum 
satis  exploratam  habemus. 

Momenta,  quae  morbi  causae  nominantur,  i.  e.  quae 
morbum  generant,  vires  ab  atmosphaera  et  tellure  exser- 
tae accusantur.  Ouarum  virium  naturam  quidem  haud 
cognitam,  tamen  conditiones  nonnullas,  quibus  regnantibus 
illae  vires  gigni  videntur,  expertas  habemus.  Prae  omni- 
bus nimirum  humida  et  frigida  atmosphaera  laryngosta- 
seos  origini  valde  propitia  esse  videtur,  quapropter  mor- 
bus tam  saepe  hieme,  iueunte  vere  et  autumno  et  aestate, 
si  aestuosos  dies  noctes  frigidae  sequuntur,  porro  in 
regionibus  frigidis  et  humidis  et  ad  rivos  ibajorum  flu- 
viorum vel  oram  maritimam  sitis,  denique  post  eluviones 
existit.  Etiam  aquilo  et  eurus  accusantur,  qui  ad  laryn- 


(1)  I.  c.  p.  89. 

gostasin  generandam  multum  valeant;  sed  Heim(l)  ad- 
notat,  se  morbum  persaepe  media  aestate  observasse,  qua 
venti  nominati  non  flarent  et  infantes  in  miti  puroque 
aere  et  in  conclavi  sicco  versati  essent  Denique  refri- 
gerationes laryngostaseos  exsudativae  causis  adnuineratae 
sunt,  quales  exoriuntur  ex  celeri  transitu  e calore  in 
frigus  et  vice  versa,  ex  potu  frigido  corpore  ardente,  ex 
cute,  imprimis  colli,  madefacta  etc.  Mihi  quidem  res  non 
ita  se  habere  videtur;  nam  infantes  persaepe  refrigeratio- 
nem patiuntur,  laryngostasis  vero  in  universum  raro,  et 
quibusdam  in  regionibus  paene  nunquam  observatur.  Patet 
igitur,  nudam  refrigerationem  laryngostasin  exsudativam 
gignere  non  posse,  sed  potius  aliud  quoddam  accedat 
necesse  esse,  cujus  natura  et  vires  nobis  investigantibus 
magis  vel  minus  apertae  fiant* 

Tertium  denique  momentum,  morbi  evolutionem  con-r 
cilians,  quaeque  conditio  haberi  debet,  quae  organorum 
respirationis  irritationem  creare  valet:  huc  illae  refrigera- 
tiones spectant,  porro  pectoris  labores,  uti  vehementer 
clamare,  vel  alta  voce  et  per  longum  tempus  loqui,  vel 
rapide  adversus  ventum  adflantem  currere  etc*  Etiam 
exanthemata  acuta  laryngostaseos  evolutionem  propagare 
feruntur  et  jam  in  capite  de  symptomatologia  hanc  rem 
attingendi  occasio  mihi  fuit:  praecipue  morbilli  nomi-*» 
nantur  saepius  laryngostaseos  evolutionem  conciliantes. 
Hasse(2)  se  ipsum,  quum  morbilli  epidemicum  prae  se 
ferrent  characterem,  hujusmodi  casum  insignem  observasse 
refert,  et  Schoenlein  contagium  morbillosum  pro  mor- 
billis laryngostasin  exsudativam  procreare  posse  ait* 


(1)  1.  c*  p.  243. 

(2)  1*  c.  p.  373. 

Hasse  autem  laryngostasin  illius  aegroti  laryngostasi 
exsudativae  simillimam  (l)  perhibet,  igitur  morbum  nou 
veram  laryngostasin  exsudativam  (Croup)  habet*  quocirca 
quaestionem  ponere  audeam,  an  non  fortasse  illa  laryn- 
gostasis  ex  contagio  morbilloso  orta  stasis  morbillosa  sit 
censenda,  quae  exsudatum  illi,  quod  laryngostasi  exsuda- 
tivae proprium,  forsitan  valde  simile  in  laryngis  mem- 
brana mucosa  deponat?  Quod  morbi  crouposi  complica- 
tiones cum  scarlatina,  variolis,  aphthis  et  angina  maligna 
adtinet,  etiam  Hasse  concedit,  harum  stasium  exsudatum 
sicut  alia  symptomata  ab  iis  in  laryngostasi  exsudativa 
differre* 

Ouum  Rampold  denique  animadvertat,  laryngosta- 
sin exsudativam  ex  laryngitide  stridula  vel  bronchitide 
(bronehiostasi  catarrhali)  exoriri  posse,  mihi  quidem  multo 
magis  rationi  par  esse  videtur  accipere,  illam  laryngitidem 
stridulam  prodromos  vel  primos  leviores  laryngostaseos 
exsudativae  impetus,  et  bronchitidem  nihil  aliud  nisi  in~ 
cipientem  bronchiostasin  crouposam  fuisse,  quae  tum  ce- 
leriter ad  tracheam  et  laryngem  propagaretur.  Negari 
quidem  nequit,  affectionem  organorum  respirationis  catar- 
rhalem  laryngostaseos  exsudativae  evolvendae  causam  esse 
posse  occasionalem,  tamen  res  difficillime  probanda,  et 
sententia  modo  commemorata  naturae  multo  magis  con- 
sentanea videtur. 

Dicendum  mihi  adhuc  est  de  genesi  laryngostaseos 
exsudativae  contagiosa.  Nonnulli  enim  autores  (Ro- 
senstein,  Marcus,  Kopp,  alii)  morbum  crouposum 


(1)  Dicit  enim  1.  c.:  Dem  Croup  am  ahnlichsten  ist  von 
allen  Arten  pseudomembranoser  Entzundungen  diejenige,  welche 
zuweilen  wahrend  der  Masern  — — aufzutreten  pflegt. 

contagium  evolvere  contenderunt,  igitur  seminibus  propa- 
gari posse. 

Andral  autem  hanc  morbi  vim  negat,  experientia 
nisus,  quod  ia  nosocomio  parisiaco,  Hopital  des  enfants 
vocato,  nunquam  contagio  sit  observata,  lieet  laryngosta- 
sis  exsudativa  ibidem  endemice  regnet.  Ex  illius  senten- 
tia morbus  ex  contagione  ortus,  qui  laryngostasis  exsu- 
dativa habitus  est,  angina  gangraenosa  (diphtherite,  Isth- 
motyphus,  Garptillo  faucium)  fuit. 

CAP.  VIII. 

MORBI  NATURA, 

Jam  ad  opusculi  mei  caput  haud  dubie  difficillimum 
pervenio,  duplici  modo  impeditum,  quoniam  autorum  opi- 
niones de  morbi  natura,  uti  materia  ante  me  cumulata 
docet,  valde  inter  se  differunt,  et  ut  has  opiniones  justo 
aestimemus  atque  aliam  quandam  sententiam  in  medio 
ponamus,  earum  rerum,  ex  quibus  morbus  nascatur,  co- 
gnitionem habeamus  necesse  est,  nobis,  ut  opinor,  non- 
dum satis  oblatam* 

Saeculi  praeteriti  autores  medici  laryngostasin  exsu- 
dativam inter  inflammationes  toxicas  vel  mali- 
gnas adnumerant,  quae  sub  inflammationis  (staseos)  vehe- 
mentissimae  phaenomenis  a rapido  decursu  et  valde  funesto 
exitu  nomen  acceperunt.  Posthac  inflammationes  malignae 
plane  omissae  sunt  et  laryngostasis  exsudativa  locum  te- 
nuit in  morbis  pblogisticis,  cui  sententiae  Suttinger  (I), 
praecipue  autem  Hejm(2)  repugnat,  qui  opinionem  eo 


(1)  Dissert.  de  angin.  polyp.  Lips.  1809. 

(2)  1.  c.  p.  236. 


45 

refutavit,  quod  laryngis  inflammationes  (i.  e,  laryngostases 
catarrhales  vel  phlogisticae)  observatae  sint,  quae  laryn- 
gostaseos  exsudativae  characteres  non  praebuerint.  Re- 
ceutiore  tempore  Henke,  Albers,  Riehter,  Wendt 
et  permulti  alii  laryngostasin  exsudativam  nihil  aliud  quam 
laryngis  phlogosin  esse  contenderunt.  Autenrieth  dys- 
crasiam  quandam  in  hoc  morbo  cognovit  et  eum  inter 
inflammationes  sic  dictas  neuroparalyticas  (uti  Schoen- 
lein  in  neurophlogosium  numero)  refert,  ac  novissimis 
quoque  temporibus  dyscrasiae  cujusdam  vim  nonnulli 
(L aen n e c,  Copland,  Rokitansky,  RobertLatour(l)) 
accusant. 

In  bis  sententiis  accuratius  excutiendis  primo  vox 
inflammatio  tollenda  (qua  semper  character  phlogisti- 
cus  intelligitur)  et  illa  ab  Eis  en  manu  adhibita  stasis 
substituenda  est.  Haec  stasis  in  morbo  crouposo  negari 
non  potest,  quia  ejus  characteres,  ut  rubor,  tumor,  calor 
et  dolor,  saepissime  apparent,  et  si  verum  est,  quod  Ei- 
seiiniann  (2)  conjectura  collegit,  fibrinae  (vel  albuminis?)  * 
copiam  in  exsudato  contentam  eandem  habere  rationem, 
quam  staseos  gradum,  in  morbo  crouposo  stasis  in  uni- 
versum vehementissima  esse  debet.  Phlogistica  vero  sta- 
sis crouposa  non  est:  partim  reactio  raro  tanta  est,  quanta 
in  morbis  phlogisticis  fere  setnper  esse  solet,  partim 
membranarum  mucosarum  phlogosis  nunquam  exsudatum, 
quale  laryngostasis  exsudativa,  secum  fert;  porro  laryngo- 
phlogosis  infantum  observatur,  cujus  symptomata  ab  illis 
in  laryngostasi  exsudativa  obviis  differunt;  denique  san- 
guinis depletiones  copiosae,  optimum  remedium  iu  morbis 

Jl)  Cliti,  des  hopit.  des  enfants.  N.  9.  Debr.  41. 

(2)  Die  vegetativen  Krankheiten  und  die  entgiftende  Heil 
methode.  Erlangen  1835.  p.  267. 

phlogisticis,  nunquam  aegroto  laryngosta&i  exsudativa  la- 
boranti salutem  pararunt. 

Laryngostasiu  exsudativam  non  morbum  sic  dictum 
localem  esse,  observationes  illae  ab  Andral,  Roki-* 
tansky,  aliisque  proditae  indicant,  qui  autores  inter  morbi 
decursum  et  in  larynge  et  aliis  in  organis  exsudatum 
crouposum  invenerunt.  ' 

Sed  jam  in  eo  sum,  ut  laryngostaseos  exsudativae 
pathogeniam  proponere  audeam,  uti  naturae  congruam  ex 
Optimis  hac  de  re  scriptis  cognovisse  mihi  videor. 

Laryngostasis  exsudativa  est  morbus  vegetativus 
(sit  venia  verbo),  i.  e.  ex  semine  ortus  crescit,  fructificat 
et  perit.  Semina  morbi  in  miasmate  quodam  invenimus, 
quod  miasma  non  amplius  indagari  potest,  de  cujus  ori- 
gine autem  jam  egimus,  quum  supra  in  capite  de  aetio- 
logia vires  atmosphaerjcas  et  telluricas  morbi  causas  tra- 
ctaremus. Hoc  miasma  per  cutem  externam  vel  internam 
(i.  e.  membranam  mucosam,  inprimis  organorum  respira- 
tionis) receptum  inficit  sanguinem,  qua  de  causa  tam 
saepe  et  propemodum  semper  prodromi  observantur  (sta- 
dium incubationis)  et  in  urina  illud  album  sedimentum 
nonnunquam  reperitur,  quod,  quamquam  non  chemice  in- 
vestigatum , ex  conjectura  albuminis  vel  fibrinae  exsuda- 
tum, quod  corpus  studet  organis  secretoriis  removere, 
existimo* 

Ex  infectione,  qua  morbus  quasi  seminatur,  sangui- 
nis sic  dicta  dyscrasia  oritur  (morbus  quasi  floret),  quae 
praeponderante  albuminis  vel  fibrinae  formatione  excellens, 
et  in  larynge  praecipue  locum  tenens,  ibidem  illam  sta- 
sin  movet,  ex  qua  morbo  nomen  „laryngostasis  ex- 
sudativa“  a me  impositum  est.  Hac  in  re  eandem 
rationem  sequitur,  quam  typhus,  dysenteria  aliaeque  ejus- 

modi  dyscrasiae*  qtiae  eximie  ruendam  certum  locum  oc- 
cupant* Postremum  denique  morbi  momentum  ilia  syste- 
matis nervosi  affectio  duci  debet,  quae  primum  specie 
glottidis  spasmi,  dein  convulsionum,  etiam  trismi  et  te- 
tani imagine  apparet.  Facile  intellectu  videtur,  quomodo 
haec  sympathia  cooriatur.  Narn  systematis  nervorum  con- 
ditionem vitalem,  infantibus  peculiarem,  respicientes  et 
perpendentes,  quomodo  et  levissimi  stimuli,  exempli  gra- 
tia dentitio  difficilis,  saburra,  vermes  etc.,  in  infantibus 
et  pueris  vehementissimas  nervorum  reactiones  excitent, 
revera  mirari  non  possumus,  in  tam  gravi  morbo,  uti  la- 
ryngostasis  exsudativa*  nervosa  symptomata,  inprimis  in 
loco  affecto  e&istere.  In  adultis,  qui  leviore  laryjgis  ca- 
tarrho  laborant,  saepe  hanc  tussim  nervosam  audire  licet; 
perpendamus  igitur  animo,  hunc  spasmum  in  infantibus 
multo  vehernentiorem  esse,  et  consideremus  glottidis  in- 
fantilis angustias,  facile  perspiciemus,  quomodo  celerrime 
gravissimum  suffocationis  periculum  exoriatur,  et  aegro- 
tans jam  post  breve  temporis  spatium  interire  possit. 
Vehementiora  nervorum  symptomata,  quae  sub  morbi  finem 
prodeunt,  vel  ab  irritatione  medullae  spinalis  amplius 
propagata,  vel  ab  illa  glottidis  spasmo  impedita  sangui- 
nis oxydatione  pendet. 

In  hac  sententia  de  laryngostaseos  exsudativae  patho- 
genia  et  natura  nonnullae  res  sola  conjectura  nituntur, 
aliae  vero  experientia  et  exploratione  probatae  sunt;  sum- 
mam autem  consolationem  mihi  suppeditat  confirmatio,  in- 
dicationes therapeuticas,  ex  hac  sententia  profectas,  eas- 
dem fere  esse,  quae  ab  excellentissimis  medicis  saluber- 
rimae cognitae  sint. 


THERAPIA. 


Omnes  methodi,  quae  adhuc  ad  laryngostasin  exsuda» 
tivam  profligandam  adhibitae  sunt,  summa  in  re  congru- 
unt; sed  aliud  principium  hunc,  aliud  illum  ad  remedium 
quoddam  porrigendum  commovit:  exempli  causa  hic  tar- 
tarum  stibiatum  suppeditavit  propter  vim  emeticam,  ille 
propter  antispasmodicam,  tertius  denique  propter  virtutem 
antiphlogisticam,  etc. 

Sanguinis  depletiones  caute  admissae,  remedia  anti- 
phlogistica  et  emetica,  cutem  stimulantia,  et  externe  (rube- 
facientia) et  interne  (diaphoretica)  impensa,  denique  alte- 
rantia maxime  digna  sunt,  quibus  confidamus. 

Propositum  mihi  est,  ex  sententia  mea  de  morbi 
nostri  natura  indicationes  quasdam  abstrahere  et  remedia 
his  respondentia  opponere,  immutationum,  quas  morbus 
patitur,  ratione  habita:  et  patebit,  opinor,  gravissimorum 
autorum  experientiam  ea  remedia,  quae  ex  statu  meo  ab 
artis  praeceptis  proficiscente  aptissima  esse  videantur, 
morbo  nostro  sanando  maxime  accommodata  probasse. 

Laryngostaseos  exsudativae  therapia  propbylaxiu  et 
morbi  curationem  complectitur. 

1)  Pro  phy  laxis.  Quum  inter  omnes  constet,  laryri** 
gostasin  exsudativam  persaepe  characterem  epidemicum 
secum  ferre,  medici  illos  infantes,  quos  a morbo  tueri 
velint*  viribus  morbum  producentibus  arceant  necesse  est; 
infantes  igitur  in  sicco  et  calido  conclavi  versari,  omnes 
refrigerationes  vitare,  imo,  inprimis  si  antea  .morbo  eron- 
poso  laboraverint,  regionem  a miasmate  infectam  relinquere 
debent.  Si  qui  putant,  Iaryngostasin  exsudativam  ex  ca- 

tarrhali  vel  plilogistica  laryngis,  Iraeheae  vel  bronchiorum 
affectione  oriri  posse,  hi  duplici  modo  sibi  cavere  debent, 
quum  infantes,  laryngostasi  exs.  epidemice  regnante,  illis 
morbis  corripiantur;  et  persuasum  habeo,  neminem  in  tali- 
bus casibus  dubitaturum  statim  fortissima  remedia  admi- 
nistrare, nec  ullo  modo  morbi  evolutionem  ad  diagnosin 
confirmandam  exspectaturum  esso. 

2)  Morbi  curatio  bas  indicationes  bomplectitur: 

a)  Sanguinis  dyscrasiam  exstinguendam. 

b)  Nimiam  reactionem  et  localem  (stasis)  et 
universalem  (febris)  minuendam. 

c)  Exsudatum  ex  larynge  vel  trachea*  vel 
bronchiis  removendum. 

d)  Cutis  functiones  ad  crisin  producendam 
excitandas. 

e)  Morbi  immutationes,  quae  i n ejus  decursu 
existant,  imprimis  statum  a d y n amicum 
r e s p i c i e n d a Si 

Ad  has  quidem  indicationes,  quarum  una  vel  altera 
Ox  re  omitti  potest,  explendas  varias  insistunt  rationes, 
tamen  ex  sequentibus  elucebit,  unum  idemque  remedium 
pluribus  indicationibus  satisfacere. 

Sanguinis  dyscrasia  remedia  requirit,  quae  propensio- 
nem illam  ad  formationes  plasticas  minuant:  sanguinis 
depletiones  caute  adhibitas  (?),  Cbloretum  Hydrargyri,  Tar- 
tarum stibiatuiri  (Sulphatem  Cupri?).  Reactioni  lo- 
cali fortiori  hirudines,  hydrargyri  unguentum,  cataplas- 
mata etc.  ad  collum  applicata  conveniunt.  Symptomata 
nervosa  desi&rant  remedia  sic  dicta  antispasmodica.  Ad 
exsudatum  ex  Itfrynge  removendum  maxime  remedia  eme- 
tica valent:  ergo  iterum  Tartarus  stibiatus  impendatur, 
qui  idem  propter  vim  antiphlogisticam  in  reactione  vascu- 


losa  synoehali  (sthenica)  remedium  eximium  habetur.  Si 
torpor  (astbenia)  locum  tenet,  remedia  stimulantia  indicata 
sunt:  Ammonii  Carbonas,  Moschus,  Castoreum,  Vinum  etc. 
Ad  cutis  functionem,  ut  crisis  universalis  producatur,  ex- 
citandam nonnulla  horum  remediorum  jam  sufficiunt,  nempe 
Antimonii  et  Ammonii  praeparata;  adjungenda  balnea 
calida  (pura,  vel  causticis  acuta)  et  frigidae  affusiones, 
prae  omnibus  summe  commendatae;  denique  Sulphur  et 
ejus  praeparata,  de  qua  re  posterius. 

Ex  hoc  brevi  conspectu  facile  curandi  rationem  in- 
stituere possumus. 

Si  medicus  ad  aegrotum  vocatur,  in  quo  suspicio  vel 
prima  laryngostaseos  exs.  orientis  signa  apparent,  reactio 
universalis  autem  nondum  evoluta  est,  ante  omnia  emeti- 
cum administrare  debet,  Aptissime  Tartarus  stibiatus  in- 
stituitur, quem  Stokes  ad  gr.  j in  gj  aqaae  solut,,  omni 
horae  quadrante  cochlear  minus,  tam  diu  suppeditat,  donec 
vomitus  evenit.  Sachs  e has  formulas  laudat: 

Rcp.  Tart.  stibiat.  gr.  jjj  Oxym.  «cillit*  gj  Aq.  fontan.  gjjj 

MDS.  Omni  horae  quadrante  cochlear  minus  sumend. 

Rcp.  Sulph.  aurat.  3j  Tart.  stibiat.  gr.  jjj  Syr.  Seneg.,  Aq. 

fontan.  aa  MDS.  Omni  semihora  duo  cochl.  min.  sum. 

Vomitum  vehementem  creberrime  sudor  excipit  et  tum 
eptime  Tart.  stibiat.,  in  refracta  dosi,  purus  vel  cum  Am- 
monii praeparatis  (inprimis  Chloreto  vel  Acetale  Ammonii) 
inixtus  suppeditatur.  Inter  singulas  doses  Calomelanos 
usum  instituere  aptissimum  nobis  videtur.  Simul  potus 
calidi  adsumendi,  uti  Sambuci  flores  ad  infus.  theiform., 
aut,  si  vomitum  sudor  non  sequitur,  balneum  calidum 
instituere  licet.  Neque  mihi  hoc  loco  praetermittendum, 
quod  medici  optime  monent,  cavendum  esse,  ne  aegrotus 

in  balneis  vel  affusionibus  adhibitis  refrigeretur,  quae  res, 
quod  facile  intelligitur,  male  evenit. 

Si  iila  periculi  imminentis  signa  impensis  remediis 
non  evanescunt  et  laryngostasis  exs,  plane  formata  vide- 
tur, tum  sanguinis  detractio  (1)  admittenda  est.  Quanta 
et  qualis  sit  depletio,  ex  ratione  aegroti,  inprimis  ex  rea- 
ctione febrili  perspici  potest;  Secundum  artis  praecepta 
venaesectiones  in  infantibus  et  pueris  nondum  tres  annos 
natis  ntinquatn  instituere  licet,  quia  celeriter  collapsum 
adducunt;  sed  etiam  in  natu  majoribus,  praecipue  cache- 
cticis  pueris  maxime  caveamus  necesse  est,  quum  ex  Co- 
piosioribus sanguinis  depletionibus  facile  status  torpidus 
evadat,  quem  valde  periculosum  esse  jam  diximus.  Itaque 
Aridral  periculum,  quod  venaesectiones  in  laryngostasi 
exsudativa  commoveant,  vehementer  admonet,  id  quod 
admirari  non  possumus  reputantes,  laryngostasiu  exsuda- 
tivam nullo  modo  morbum  phlogisticum  esse.  Secundum 
Schoeni  e in  morbus,  'de  quo  agitur,  morborum  familiae 
cuidam  adscribendus  est,  quae  inter  phlogoses  et  typhos 
locum  habet  (2),  unde  jam  ille  monitus  caute  sanguinem 
deplendi  evadit.  Hirudinum  applicatio  semper  praeferenda 
est,  et  mea  ex  sententia  jam  sufficiet,  si  m singulum  ae- 
tatis infantilis  annum  duae  hirudines  conferantur. 

Sanguinis  detractionem  frequentissime  symptomatum 
remissio  insequitur,  et  raro  hoc  remedium  in  morbi  de- 
cursu repetere  cogimur. 

Alterum  curationis  momentum  emeticum  suppeditan- 

(1)  Marcus  et  Autenrieth  eam  non  probant. 

(2)  Eadem  ex  ratione  Eisenmann  hos  morbos,  quos  an- 
tea in  familia  „pyra“  habuit,  nunc  „ typhoides “ nominat. 
Vide  Familie  Rheuma.  3.  Bd.  Erlang.  1842  compluribus 
in  locis. 

dinn  expostulat*  Tartarus  stibiatus  detur  plena  in  dosi 
ad  vomitum  ciendum , fortasse  in  formulis  supra  memora- 
tis. Emetica  jam  a primis  autoribus,  qui  de  laryngostasi 
exsud.  scripserunt,  hoc  in  morbo  aptissima  remedia  vo- 
cantur; Corrigan,  Albers*  Hegewisch,  Richter, 
Heyfelder,  Heusinger  et  mulli  alii  ea  prae  ceteris 
commendarunt  Observationem  autem  fecerunt,  Tartarum 
emeticum  nonnumquam  ad  vomitum  excitandum  non  suffi- 
cere, quam  rem  ventriculi  torpore  explicarunt  (1):  qua- 
propter fortissimis  emeticis,  Zinci  et  Cupri  Sulphatibus 
et  Sulphate  ammoniaco-cuprico,  usi  slint.  Hoffmann(2) 
primus  Suipbatem  Cupri  adhibuit  et  collaudavit;  dedit 
grani  quadrantem  vel  dimidiam  partem  omni  bihorio  cum 
hb.  Digital,  purpur,  conjunctam.  Roesch,  Puchelt, 
Zimmermann,  Kopp  aliique  ejus  virtutem  probarunt, 
Heyfelder  vero  hoc  remedium  rejecit  et  Schoenlein 
idem  supervacaneum  habet,  quia  Tartar.  emetic.  vel  Ipeca- 
cuanha  semper  vomitum  moveant».  Formulae,  quibus  Sui- 
phas  Cupri  saepe  praescriptus  est,  hae  sunt: 

Rcp.  Cupr.  sulphur.  gr  j— jj  Suce.  Liquir.,  Saceh.  alb.  aa  9j 
M.  f.  pulv.  Divide  in  part.  aequa).  No.  vjjj  DS.  Omni  horae 
quadrante  pulv.  sumat,  (postr.  omni  bihorio.) 

Rcp.  Cupri  sulphur,  gr  v Decoct.  rad.  Alth.  Syr.  Alth. 
MDS.  Omni  hora  cochl  min.  sum. 

Rcp.  Cupr.  sulphur.,  Hb.  Digital,  purp.  aa  gr  % Sacch.  alb. 

M.  f.p.  Dent.  tal.  dos.  No.  vjjj.  Omni  bibor,  pulv.  sumat. 

(1)  Mea  ex  sententia  verisimilius  est,  hanc  insignem  nervi 
vagi  indifferentiam  in  Tartarum  slibiatum  ex  spasmo  esse  ex- 
ortam, quo  nervus  affectus  sit,  ita  ut  vehementio?a  alterantia 
desiderentur,  quae  eum  afficiant. 

(2)  Hufel.  Journal  fiir  pract.  Heilkd.  1S2I.  Febr.  pag.  15. 

Serio  (1)  Sulphatem  Cupri  ad  gr  jj  — jjj  pro  dosi 
suppeditavit,  et  hanc  dosin  aliquoties  repetiit,  adeo  ut  in 
casu  quodam,  quo  primum  gr  jjj,  tum  gr  V2  — % omni 
bihorio  data  erant,  in  universum  granis  xxv— xxx  usus 
sit.  Haec  ratio  nonnullis  quidem  probata,  ^ omni  vero 
modo  valde  periculosa  nominanda  est.  Haud  raro  infan- 
tes inventi  sunt,  qui  propter  exsudati  copiam  et  graviorem 
dyspnoeam  nullum  remedium  devorare  possent:  tum  for- 
sitan emetici  infusio  in  venas  adhibenda  est,  aut,*  ut 
Sohoenlein  suadet,  medicus  ad  vomitionem  ciendam 
remedio  mechanico,  pharyngem  et  uvulam  digito  oxymelli 
scillitico  uncto  irritans,  utatur.  Mihi  ipsi  aliquando  suc- 
cessit, in  infante  Jaryngostasi  exsudativa  laborante  hoc 
modo  vomitum  proferre,  ut  uvulam  penna  titillarem. 

Quando  post  crebriorem  vomitum  suffocationis  impe- 
tus evanescunt  vel  leviores  facti  sunt,  ut  mea  fert  sen- 
tentia, Tartarus  stibjatus  in  refracta  dosi  amplius  suppe- 
ditandus est,  quum  partim  diluendi  vim  in  sanguinem 
habeat,  partim  diaphoresin  commoveat  (2).  Hac  ratione 
ad  gr  %, — Vi  a omni  bihorio  detur,  et  inter  singulas  doses 
Calomel  cum  radie.  Jalapp.  conjunctum  sumatur.  Illud 
propter  vim  suam  antipiasticam  in  Jaryngostasi  exsud. 
valde  commendatam  est,  et  inprimis  medici  anglici  et 
Autenrieth  eo  usi  sunt;  tamen  majores  ejus  doses, 
gr  j — jj  omni  trihorio  ad  effectum  illum  adipiscendum 


(1)  Hufel*  Jotirn.  Bd.  78. 

(2)  Haec  diaphoreseos  virtus  fortasse  sic  explicari  potest, 
ut  Tartarus  stibiatus  vim  suam  antispasmodicam  etiam  hos  in 
nervos  diffuudat,  qui  ad  cutis  capillaritalem  perveniunt,  et  quo- 
rum spasmo  cutis  functio  sublata  esse  videtur.  Hujus  loci  non 
est,  hac  de  theoria  uberius  disserere. 

porrigendae  sunt*  Qui  vim  Tartari  stibiati  stimulantem 
in  ventriculi  membranam  mucosam  timent,  hujus  loco 
Acetatem  Ammonii  purum  vel  cum  Chloreto  Aminonii 
mixtura  praescribere  possunt.  Aptissimum  remedium 
Schoenlein  Acetatem  Amraoriii  cura  Infus.  hb.  Digital, 
purp.  Jaudat,  quod  praecipue  tura  adhibendum,  si  propter 
sedes  colliquescentes  ab  Calomelanos  usu  desistere  de- 
bemus. 

Alcalia  carbonica  quoque,  praecipue  Carbonas  Po- 
tassae,  quasi  remedia  antipl astica , ad  dyscrasiam  supe- 
randam commendata  sunt.  Voss,  Hufelaud  etRudolph 
illius  vim  probarunt;  Hellwig  eum  his  formulis  prae- 
scribit: 

{icp.  Kal.  carbon.  gr  v— x— 9j  Mucilag.  Gum.  arab.  3j  Vitell. 

ovor.  No,  jj  Aq.  fontan.  gjjj  Syr.  commun.  gj  M.  f.  1.  a. 

Emuis.  Omni  bibor,  unum  vel  dimid.  cochlear  sum. 

Rcp.  Aq.  foenicui.  gvjj  Kali  carbon.  0jj  Extr.  Seneg  9j  Syr. 

Seneg.  gj.  Omni  bihor.  dimid.  cochlear,  part.  sum. 

Andral(l)  notat,  Piorry  ad  sanguinem  diluendum 
aquam  puram  in  venas  infudisse,  cujus  quidem  experi- 
menti eventus  non  relatus  est. 

Hanc  curationem  vesicatorio  adhibito  adjuvare  pos- 
sumus, quod  secundum  Eisenmann,  Enz,  aliosque  ad 
cervicem,  secundum  alios  ad  pomum  Adami  vel  ad  ster- 
num applicandum  est,  et  quod  Neumann,  ut  fortius 
agat,  ex  aequalibus  amyli  et  cantharidum  pulveris  parti- 
bus parari  jubet.  Sed  maxime  cavendum  est,  ne  cutis 
valde  deleatur,  et  qu^d  in  infantibus  facile  accidit,  gan- 
graena oboriatur.  Porro  cataplasmata  calida,  vel  fomen- 


(1)  1.  c.  p.  83. 

lationes  ex  aqua  fervida  paratae,  qnae  ad  collum  admo- 
veantur, collaudatae  sunt.  Itaque  Lehmann(l)  spongiam 
aqua  fervida  satiatam  ad  collum  applicari  jussit,  quae 
omni  minuta  renovaretur.  Hoc  remedium  in  morbi  initio 
golum,  omni  alio  omisso,  per  decem  vel  viginti  minutas 
usurpandum  et  tum  demum,  quando  aegroti  status  non 
merior  factus  sit,  alia  remedia  adbibenda  esse  ait.  Verum 
ut  equidem  arbitror,  medico  non  licet  hoc  modo  viginti 
minutas  (tempus  pretiosissimum  in  morbo  tam  periculoso 
et  tam  rapide  decurrente)  perdere.  Alii  manus  et  anti- 
bracbia  in  aquam  fervidam  immergi,  vel  sinapismos  ad 
brachia,  thoracem  et  dorsum  applicari  volunt.  Kirby(2) 
pulvillos  ex  panno  laneo  paratos  et  Chloreto  Natrii  ca- 
lente impletos,  collo  imponere  monet.  Alii  thoracem  efe 
collum  pannis  laneis,  camphorae  vaporibus  suffitis,  te- 
gunt; Hecker  ad  collum  unguendum  praescribit: 

Kcp.  Hydr.  ammon.-muriat..  Cainphor.  trit.  aa  3/5  Ugt.  rotat. 

3jjj  MDS.  HalbstUndlich  eine  Haselnuss  gross  in  dea 

Hals  einzureiben. 

Similiter  K ruger- II ansen  suadet; 

Hcp.  Hydr.  rauriat.  mit  Opii  pulv.  c.  paux.  Aq.  in  pult.  re- 

dact.  0/5  Adip.  Suili.  g/SM.  f.  ungt.  DS.  Zweistiindlich  eine 

Haselnuss  gross  in  die  vordere  Halsflaehe  einzureiben. 

Autenrieth  remedium  fortiter  derivans  clysmata  ex 
frigido  aceto  parata  proponit  (3). 

Etiam  unguentum  Hydrargyri  cinereum,  majore  in 

(1)  Medie.  Zeitschrift  f.  Preussen  1834. 

(2)  Dubi.  med.  Journ.  Vol.  VIII. 

(3)  Fortasse  quoque  clysmata  aqua  calida  parata,  qualia 
Eiseumann  contra  Rheuma  valde  laudat  (1.  c.  Bd.  I.  pag.  89), 
in  morbo  nostro  quid  valent. 

ambita  externe  adhibitum,  commendatum  et  ajeumanii, 
Rosenberg,  Sachse  aliisque  comprobatum  est;  Herr(l) 
eo  cum  Jodeto  Kalii,  alii  cum  Camphora  et  linimen- 
tis stimulantibus  commixto  usi  sunt,  Niemann  gj  — jj 
hujus  unguenti  per  sex  horas  adhibuit,  et  Lo  wenhard  (2) 
has  inunctiones  optimum  habet  remedium  in  laryngostasi 
exsudativa:  omni  bihorio  quantitate,  quam  cochlear  minus 
contineat,  femur  et  brachia  inungi  et  hoc  njodo  viginti 
quatuor  usque  ad  quadraginta  octo  horas  continuari 
jubet. 

Si  haec  remedia  ad  morbum  tollendum  nihil  valent, 
si  morbi  symptomata  ipsa  augentur,  inprimis,  si  cutem 
fervidam  remanere  et  siccam,  dyspnoeam  graviorem  fieri, 
et  exsudatum  vomitu  evolutum  celeriter  et  copiose  denuo 
formari  cernimus,  tum  iterum  ad  emetica,  et  quidem  for- 
tiora reverti  et  ad  balnea  calida  et  affusiones  frigidas 
fugere  debemus,  quibus  valde  celebratis  remediis  adhibi- 
tis sudor  vaporans  exoritur,  qui  aegroti  salutis  signum 
censetur.  Simplicia  balnea  calida  ab  Albers,  Juri  ne, 
Neumann  aliisque  praecipiuntur,  Dzondi  assas  suda- 
tiones magno  cum  successu  adhibuit,  Tilesius  balnea* 
alcalibus  causticis  acuta  proponit.  H er  der  primus  affu- 
sionis frigidas  in  laryngostasi  exsudativa  institui  jussit, 
quarum  virtutem  insignem  et  mirabilem  Mueller,  Wol- 
fers(3)  et  Baurnbach(4)  probarunt:  hic  noininatim 
casum  prodidit,  ubi  aegroto,  cui  mors  imminebat,  salutem 


(1)  Badisehe  Annal.  f.  d.  gesammt,  Heilkunde.  1831.  Heft  1. 

(2)  Preuss.  med.  Zeitung  1841.  No.  3S  und  39. 

(3)  SieboIiTs  Journal  fur  Geburtshiilfe,  Bd.  V*  St.  VIII, 
p*  636. 

(4)  Ru8t’s  Magazin,  Bd.  XXIII,  Hcft  % 

duabus  aquae  frigidae  amphoris  affusis  restituit,  Schmidt, 
Benedix,  Hergt,  Sachse,  Heim,  Bischoff  et  nu- 
perrime Beyer(l)  ac  Br-aun  (2)  hoc  remedio  usi  sunt, 
idque  collaudant.  Lauda  (3)  aquam  frigidam  externe  et 
interne  adhibet,  et  insuper  vesicas  glacie  impletas  corpori 
applicat. 

Hanc  curationem  antispasmodicorum  et  diaphoretico- 
rum usu  adjuvare  licet:  Kermes  vel  Sulphur  auratus 

cum  Calomelane  conjunctus  adbibentur;  Werneck  Jo- 
dinen  hacce  formula  suppeditavit: 

Rcp.  Calomelan.  gr  x Sacch.  alb.  0j  tere  exacte.  Adde  Jodin, 
gr  /5  Tere  per  v minut,  f.  pulv.  Divide  in  part.  aequal. 
No.  x.  Omni  bihor,  pulv.  sumat. 

Etiam  Sulphuris  praeparata  quaedam  a inultis  prae- 
dicata, ab  aliis  reprobata  sunt;  inprimis  Sulphureta  Calcii 
et  Kalii  et  Calcaria  sulphurato -stibiata.  Hanc  Duerr(4) 
commendat.  Double  primus  Sulphuretum  Kalii  proposuit 
et  Senff(5)  ejus  virtutem  celebrat;  hisque  formulis  ordi- 
natum est: 

Rcp.  Hepat.  Sulph.  solve  in  Aq.  font.,  Aq.  foenicul.  a a 
gjv/?  Adde  Sacch.  alb.  gvjj  Unica  ebullitione  coquantur  in 
Syrupum.  (Arcanum  becchicum  Willisii.) 

Rcp.  Sacch.  albr  Solve  leni  calore  in  Aq.  foenicul.  3vj 
Adde  Kali  sulph.  j.  M.  Omni  bihor.  cochl.  min, 
sum.  (Hanc  formulam  Chaussier  praescripsit.) 


(1)  Casper’s  Woehenschrift.  1841.  No.  23. 

(2)  Schmidt’ a Jahrbiieher.  1841. 

(3)  Oesler.  med.  Jahrbiich.  Bd.  XXIII.  St.  1 et  2. 

(4)  Hufeland’s  Journal.  1823,  May. 

(5)  Ueber  die  Wirkungcn  der  Schwefelleber  in  der  hauti- 
gen  Briiune  und  verschied.  ander.  Krankh.  Halle  ISIS, 

Kopp,  Hecker,  Kreysig,  alii  hujus  remedii  vim 
approbarunt,  Francogallicorum  medicorum  autem  plerique 
hanc  virtutem  negant,  ab  eo  remedio  cavent  et  Chomel 
idem  verum  venenum  nominat.  Novissimo  tempore 
Schlesier(I)  se  in  casibus,  quibus  desperavisset,  hoc 
remedio  optimo  cum  successu  usum  esse  adfirmavit.  Prae- 
scripsit hanc  formulam: 

Rcp.  Kali  sulphur,  gr.  xjj  solve  in  Aq.  flor.  Aurant.  3vj  Sacch. 
alb.  §/?.  Omni  hora  corhl.  min.  sum. 

Et  de  Hagen: 

Rcp.  Sulph.  stib.  aurant.  Kali  «ulphur.  0j  tere  cum  Syrup.  Se- 
neg.  g/3  adde  Liq.  Ammon.  ani*at.  0j  MDS.  Omni  bi- 
bor. cochl.  min.  sum.  (Ab  artis  chemicae  praeceptis  pro- 
ficiscens hanc  formulam  perhorreecerc  potes.) 

Externe  tum  in  remediis  stimulautibus  supra  comme- 
moratis pergendum,  vel  ad  fortiora  fugiendum  est;  hac 
ratione  Andral  et  Moreau  Oleum  Crotonis  ad  unguen- 
dum proposuerunt.  Ferrum  candens  aValentin  commen- 
datum ex  meo  judicio  remedium  pro  infantili  aetate  nimis 
forte  habendum  et  rejiciendum  est.  Nisi  timor,  tum 
dolor  infantem  interficiet. 

Haec  medendi  ratio  ad  laryngostasin  exsudativam 
erethicae  vel  synochalis  reactionis  characterem  prae  se 
ferentem  pertinet.  Ubi  autem  torpor  vel  initio  vel  iu 
morbi  decursu  apparet,  tum  sanguinis  depletiones,  etiam 
hirudines,  prorsus  rejiciendae  et  tantum  Antimonialia  (quasi 
emetica  et  antispasmodica:  Kermes,  Sulph.  aurat.  et 
Tartar.  stibiat.),  vel  Suiphates  Zinci  et  Cupri,  remedia 
diaphoretica  et  Calomel  adhibenda  sunt.  Hoc  quoque 
ultimum  remedium  caute  detur  necesse  est,-  et  semper 


(1)  Preuss.  medie.  Zcitung.  I84L  No.  39. 

fere  placebit,  excitantia  remediis  supra  nominatis  adjun- 
gere. Aptissime  Camphora  adhibetur,  quarn  Albers  cmn 
Sulph.  stibiat.  auraut.  vei  rubeo  conjunctam  hac  formula 
administravit: 

Rcp.  Syrup.  Aith.  gj  Mucii.  Gumm.  arab.  Camphor.  (rit. 
gr  jv  Sufph.  stibiat.  rub,  gr  vjjj.  M.  f.  Linet.  Omni  bibor,  duo 
cochl.  min.  sum.  (Sulph.  stibiat.  dosis  ex  ratione  augenda.) 

Porro  his  in  remediis  Ptloschus  habendus  est,  inpri- 
mis  cum  Calomelane  junctus,  quomodo  Albers,  Royer- 
Collard,  Henke  et  multi  alii  .eum  suppeditarunt;  pariter 
Carbonas  Ammcuiii  purus,  vel  cum  Calomelane  conjunctus 
ab  Eisenmann  hacce  formula  porrectus  est: 

Rcp.  Ammon.  carbon.  gr.  jjj  Sulph.  depur.  gr  jj  Tart.  stibiat. 
gr  % (Moschi  s.  Castorei  gt  j)  Sacch.  alb.  gr  x M.  f. 
pulv.  Dent.  tal.  dos.  No.  xjj.  Omni  semihora  pulvis  su- 
matur. 

Simul  collum  linimento  ammoniato  ungi  et  Ammonii  vapo- 
res inspirari  jussit. 

Wolff  hanc  formulam  commeudat; 

Rcp.  Aq.  Foenicul.  gj  Camphor.  c.  Gumm.  mimos,  trit.  gr  jjj  Am- 
mon. carbon.  pyro-oleos.gr.  jv  Syr.  Allh.  §£  MDS.  Omni 
bihorio  cochl.  min,  sum. 

Albers,  Jurine  etSachse  nullum  prosperum  suc- 
cessum ex  hoc  remedio  redundare  yiderunt. 

J.  Frank  Ammonium  causticum  interne  porrexit, 
atque  Caron  (1)  omni  hora  gutt.  jjj— jv  Ammonii  liquidi 
impendit,  et  simul  linimentum  ammoniatum  adhibuit. 

In  hac  quoque  morbi  forma  balnea,  praecipue  alcali- 
bus  acuta  et  affusiones  indicata  videntur.  A vesicatorii 


(1)  Remarq,  et  observat,  recent,  surle  Group,  a Paris,  1812. 

usu  plane  abstinere  debemus,  quod  in  statu  torpido  fa- 
cillime exulcerationes  permagnas  adducat. 

Num  in  laryngostasi  exs.  typica  chinae  praeparata 
adhibita  sint,  certiorem  me  facere  non  potui;  ex  artis 
praeceptis  omni  pacto  indicata  sunt. 

Duae  adhuc  laryngostasin  exsudativam  curandi  me- 
thodi, laryngo-  vel  tracheotomia  et  remedia  stimulantia  et 
caustica,  pharyngis  membranae  mucosae  applicata,  memo- 
randae sunt. 

Laryngotomiam  ab  Home  propositam  d*Azyr  primus 
instituit;  posthac  haec  operatio  chirurgica,  quum  medici 
periculum,  quod  afferat,  intelligerent,  eamque  non  satis 
idoneam  cognovissent,  rejecta  est  et  nominatim  Juri  ne, 
Albers,  Royer  - Coy ard,  Sachse,  Autenrieth, 
Nauoiann  et  Brieheteau  eam  reprobarunt.  Novissimo 
autem  tempore  medici  francogallici  denuo  ad  hoc  reme- 
dium redierqnt  et  Trousseau  idem  pluries  instituit: 
nempe  tubulum  in  foramine  laryngotomia  facto  imponit, 
per  quem  vel  aquam  frigidam  vel  Nitratis  Argenti  solutio- 
nem in  laryngem  instillat.  Ouo  facto  tussis  vehemens 
exoritur,  per  quam  exsudatum  a membrana  mucosa  resoL 
vitur,  quod  tum  spongiola  ad  bacillum  alligata  usus  ex 
larynge  vel  trachea  removet.  Bretonneau  illarum  in- 
stillationum loco  Calomel  inspiravit,  Boyer  acidum 
sulphuricum  dilutum  instillari  voluit.  Stilling(l)  cona* 
tum  infeliciter  captum  nobiscum  communicavit.  Omnino 
hoc  remedium,  quod  scalpellum  desiderat,  nostris  in  regio* 
nibus  nullo  modo  approbatum  est,  et  jure  quidem,  quippe 
et  theoriam  et  praxin  adversarias  habeat.  Trousseau 
operationem  quinquagies  instituit  et  quater  decies  tantum 
bono  cum  successu.  Qua  experientia  haud  valde  ad  imitau- 


(1)  Berl  rned.  Centralblatt.  1835.  N.  19  & 20. 

dum  admonente  omissa,  exsudatum  persaepe  usque  ad 
bronchia  propagatum  invenitur,  ex  quibus  removeri  non 
potest;  nonnunquam  etiam  membranae  mucosae  ita  ad- 
haeret, ut  nulla  ratione  ab  ea  resolvatur;  postremo  per* 
pendere  debemus,  mortem  saepius  non  suffocatione,  sed 
exhaustione  et  paralysi  adduci  et  glottidis  spasmum  dolore 
in  operatione  exorto  augeri,  ita  ut  aegrotus  inter  medici 
manus  exspiret,  id  quod  jam  accidit.  Schoenlein  hano 
operationem  praecise  reprobat. 

Remedia  membranam  mucosam  irritantia  et  erodentia, 
alumen  pharyngi  applicatum  (1)  et  Nitratis  Argenti  solu- 
tio, qua  posticus  pharyngis  paries  conspergatur,  commen- 
data sunt,  sed  raro  adhibita  esse  videntur.  Billard 
narrat,  se  conatum  esse  laryngem  hoc  modo  irritare,  ut 
linteolorum  carptorum  penicillum,  ad  bacillum  alligatum 
et  aluminis  solutione  satiatum , per  os  et  fauces  in  laryn- 
gem deduceret.  Operatio  quidem  ei  successit,  infans  au- 
tem inter  ejus  manus  animam  exhalavit,  quae  res  eum 
tam  percussit,  ut  se  laryngi  irritato  vel  incenso  nunquam 
amplius  remedia  excitantia  applicaturum  esse  ad  firmaret. 

Ouod  denique  ad  convalescentiae  stadium,  postremam 
hujus  capitis  et  opusculi  mei  rem,  adtinet,  aegrotus  ci- 
borum abstinentiam,  quam  plane  per  totum  morbi  decur- 
sum observavit,  tempus  aliquod  producat  necesse  est; 
quodque  novum  incitamentum,  inprimis  refrigerationes  et 
organorum  respirationis  labores,  vitari  oportet,  qua  de 
causa  puer  in  sicco  et  calido  conclavi  versari  debet. 


(I)  Loffler’s  vermischte  Aufsalze  und  Beobacbt.  aus  der 
Arzneikunst.  Herausg.  v.  S.  G.  ^ogel.  Stendal  1801.  p.  103. 

Bretonneau  in  Archiv.  general.  de  medec.  Par.  1827. 
8 Janv. 


Fortasse  quoque  medico  placeat,  diaphoresin  per  tempus 
aliquod  continuare,  quam  ad  rem  potionibus  calidis  et 
Acetate  Ammonii  uti  potest.  Contra  tussim  remanentem 
Kermes,  Sulphur  auratum,  Extractum  Hyoscyami  vel  re- 
media acidum  hydrocyanicum  continentia  usurpanda  sunt. 
Aptissime  Acetas  Ammonii  cum  aqua  Laurocerasi  con- 
junctus suppeditari  mihi  videtur.  At  vero  intentissima 
cura  morbi  recidivi  respiciendi  sunt,  quibus  accedentibus 
stafim  remedia  fortissima  denuo  in  usum  vocanda. 


Bfatus  sura  Aron  Simon  Hirsch,  anno  MDCCCXVII,  Ge- 
dani  parentibus  optimis  Samuele  et  Henrica,  e gente  Ben- 
don,  quos  adhuc  vivos,  ut  diu  conservet  Deus  optimus  maxi- 
mus, precor.  Fidei  veteri  addictus  sum.  — Primis  litterarum 
rudimentis  imbutus,  gymnasium  Gedanense,  quod  t.  t Directore 
Schaub,  viro  doctissimo,  florebat,  per  annos  quatuor  frequen* 
tavi;  tum  autem  mihi,  quae  rerum  domesticarum  conditio  erat, 
necessitas  imposita  est  scholam  relinquendi  et  mercaturae 
operam  dandi.  Tribus  annis  praeterlapsis  denuo  ad  scientiarum 
studia  reversus,  per  annos  quatuor  et  dimidium  in  gymnasio 
Elbingensi  versatus  sum. 

Anno  MDCCCXXX1X  m.  Aprili,  testimonio  maturitatis  or- 
natus, Berolinum  petii,  ibique  ab  111.  Mueller,  t.  t.  Hectore 
magnifico,  inter  cives  academicos  receptus  et  ab  III.  Schultz, 
t.  t.  Decano  spectatissimo,  ordini  medicinae  studiosorum  ad- 
scriptus  sum.  Anno  uno  et  dimidio  interjecto,  Lipsiam  me  con- 
tuli, ibique  unum  et  dimidium  annum  ad  artem  medicam  incubui. 
Unde  redux  per  annum  unum  in  universitate  Berolinensi  versa- 
tus sura. 

Hoc  per  quadriennium  me  docuerunt: 

111.  Hecker  encyclopaediam  medicam,  pathologiam  gene- 
ralem et  medicinae  historiam;  Cei.  Werder  logicen;  Exp. 
Isensee  anthropologiae  et  psychologiae  elementa;  111.  Link 
historiam  naturalem  et  botanicen;  111.  Poeppig  zoologiam;  111. 
Mitscherlich  chemiam  experhnentalem ; Cei.  Do  ve  physicen; 
111.  Sehlemm  osteologiam;  111.  Mueller  anatomiam  generalem 
et  specialem  et  physiologiam,  aterque  artem  cadaverum  rite 
dissecandorum;  Cei.  Mitscherlich  materiam  medicam;  III. 
Cerutti  pathologiam  et  therapiam  specialem;  Cei.  Carus 
chirurgiam;  idem  artem  fascias  imponendi  et  operationes  in 
oculis  instituendi  privatissime  me  docuit;  111.  Guenther  nonnulla 


chirurgiae  et  theoreticae-efc  practicae  capita;  Cei.  Hasse  aiialo- 
miam  pathologicam  pe?  semestria  tria;  Exp.  Schoeller  artem 
obstetriciam. 

Ad  praxin  medicam  111.  Clarus,  III.  Cerutti,  111. 
Braune,  111.  Schoenlein,  IU.  Wagner,  ad  chirurgicam  et 
ophthalmiatricam  Cei.  Carus,  Cei.  Walther,  III.  Guenther, 
111.  Dieffenbaeh,  ad  obstetriciam  111.  Busch  me  instituerunt. 

Quibus  omnibus  viris  summe  venerandis  et  oplime  de  me 
meritis  gratias  ago  Semperque  habebo,  quas  possum  maximas. 

Ceterum  magnum  mihi  est  gaudium,  quod  etiam  hoc  in 
loco  viro  Illustrissimo,  Guilelmo  Baum,  chirurgicam  clinicen 
dirigenti  in  universitate  Gryphiswaldensi,  fautori  meo  dilectis- 
simo et  maxime  colendo,  qui  benigno  animo  hujus  opusculi 
mei  dedicationem  accepit,  gratias  quam  maximas  agendi  mihi 
occasio  est  praebita  pro  omnibus  amoris  atque  benevolentiae  docu- 
mentis, quae  mihi,  quum  adhuc  Gedani  versaretur,  persaepe  et 
amplissime  dedit.  Gratitudinis  vinculo  ei  adiigatus,  tiunquam, 
dum  vita  manet,  desinam  ejus  memoriam  pia  grataque  mente 
servare. 

Jam  vero  tentaminibus,  tani  philosophico  quam  medico,  at- 
que examine  rigoroso  coram  gratioso  medicorum  ordine  supe- 
ratis, sperolfore,  ut  dissertatione  thesibusque  publice  defensis 
summi  in  medicina  et  chirurgia  honores  rite  in  me  conferantur. 


1.  Ars  obstetricia  medicis  solummodo  est  concedenda. 

2.  Nihil  interest  inter  rheumatismum  et  catarrhum. 

3.  Laryngostasis  exsudativa  non  est  morbus  phlogisticus. 

4.  Medicina  et  chirurgia  nostra  aetate  segregari  .nequeunt. 


